text:
Рөстәм Хәмитов: «Беҙ агросәнәғәт комплексы үҫеше темптарын арттырырға бурыслы» Фото: Андрей Старостин
Рөстәм Хәмитов: «Беҙ агросәнәғәт комплексы үҫеше темптарын арттырырға бурыслы»
Рөстәм Хәмитов: «Беҙ агросәнәғәт комплексы үҫеше темптарын арттырырға бурыслы» Фото: Андрей Старостин
ӨФӨ, 2015 йыл, 20 май. /«Башинформ» мәғлүмәт агентлығы, Илья Спиридонов/.
19 майҙа Республика йортонда Башҡортостан Башлығы Рөстәм Хәмитов ауыл хужалығы үҫешенең һөҙөмтәлелеген күтәреү мәсьәләләренә арналған кәңәшмә үткәрҙе. Унда Башҡортостан Хөкүмәте ағзалары, муниципалитет башлыҡтары, ҙур агросәнәғәт предприятиелары етәкселәре һәм йәмәғәт ойошмалары вәкилдәре ҡатнашты.
– Бер яҡтан, республикабыҙ – Рәсәйҙең ҙур аграр төбәге. Беҙ күпләп һөт, ит, йомортҡа, иген етештерәбеҙ. Икенсе яҡтан, ауыл хужалығының һөҙөмтәлелеге түбән. Етештергән продукциябыҙҙың сығымдары ҙур, – тип билдәләне Рөстәм Хәмитов. – Һуңғы йылдарҙа ауыл хужалығына ныҡ ярҙам итәбеҙ. «500 ферма» кеүек программалар буйынса эшләйбеҙ. Алға китеш бар. Шул уҡ ваҡытта конкуренттар ҙа беҙҙән ҡалышмай. Беҙ агросәнәғәт комплексы үҫеше темптарын арттырырға бурыслы.
Республика етәксеһе һүҙҙәренсә, Башҡортостанда эшләүсе инвесторҙарҙың күбеһе – башҡа төбәктәрҙән. Шәхси инвестиция проекттары юҡ тиерлек.
– Беҙ үҙебеҙ ресурстар, аҡса таба белмәйбеҙ. Шуға күрә һуңғы бер нисә тиҫтә йылда республикала ҙур ауыл хужалығы производстволары булманы. Тармаҡта бер кешегә етештереү күләме аҙ. Был йылына 750-800 мең һум самаһы. Алдынғы төбәктәр 2 миллион һумлыҡ сикте күптән уҙған. Бындай үҫеш темптары менән алға китеш булмаясаҡ, – тине Башҡортостан Башлығы.
Рөстәм Хәмитов машина-трактор станцияһының һәм дәүләт унитар предприятиеларының һөҙөмтәһеҙ эшләүен билдәләне. Ҡайһы бер райондарҙа унға яҡын ҙур объект әле һаман да төҙөлөп бөтмәгән.
– Импортты алмаштырыу хаҡында, баҙарҙар асыла, эшләү өсөн бөтә мөмкинлектәр булдырыла тип һөйләйбеҙ, – тине Рөстәм Хәмитов. – Инвесторҙар иҫәбенә түгел, ә үҙ ҡулдарыбыҙ менән эшләргә кәрәк. Беҙҙә ҙур, ҡеүәтле хужалыҡтар булырға тейеш.
Башҡортостан алдынғылар рәтендә иҫәпләнгән тармаҡтарҙа ла үҫеш өсөн ҙур мөмкинлектәр бар, тип билдәләне республика Башлығы.
– Ауыл хужалығына дотациялар етерлек күләмдә бүленә. Йыл һайын был һандар 5 миллиард һумдан аша. Беҙ артабан да булышасаҡбыҙ, әммә яҡшы һөҙөмтәләр кәрәк. Сөнки һәр ваҡыт ошондай күләмдә ярҙам күрһәтә алмайбыҙ, – тип билдәләне төбәк етәксеһе. – Ярҙам адреслы, маҡсатлы булырға тейеш. Кредит ставкаһын субсидиялау, яңы ҙур ауыл хужалығы производстволарын төҙөү. Бөгөнгө көндә инвесторҙарға етерлек ярҙам итәбеҙ. Сусҡа комплексын төҙөгән бер инвесторға 400 миллион һум, Әлшәйҙәге ҡошсолоҡ комплексы өсөн 200 миллион бирелде. Һөҙөмтәләр юҡ – ит, ҡош ҡайҙа?
Ошо бурыстарҙы хәл итеү өсөн Рөстәм Хәмитов 7-10 көн эсендә ауыл хужалығы һөҙөмтәлелеген күтәреү мәсьәләләре менән шөғөлләнәсәк махсус комиссия төҙөргә тәҡдим итте. Уның составына Хөкүмәт етәкселәре, муниципалитет һәм ижтимағи хәрәкәт вәкилдәре инәсәк.
Сығыштың тулы стенограммаһы республика Башлығының рәсми сайтында бирелгән.


c: text/html

text:
Башҡортостандың урман хужалығы белгестәре квалификацияһын күтәрә
Башҡортостан Республикаһы Урман хужалығы министрлығының бер төркөм белгестәре «Урман хужалығы» белгеслеге буйынса ҡайтанан һөнәри әҙерлек үтеү тураһында дипломдар алды.
БР Урман хужалығы министрлығының матбуғат хеҙмәте хәбәр итеүенсә, өс ай дауамында 37 кеше урман хужалығында урман төҙөлөшө һәм урмансылыҡтан алып мәғлүмәт технологияларына тиклем 22 дисциплина буйынса Башҡорт дәүләт аграр университетында белем алды. Тыңлаусылар йәнә уҙған йыл аҙағында Урман кодексына индерелгән төҙәтмәләрҙе тикшерҙе.
Ҡыҫҡа арала бер нисә дисциплинаны бер юлы үҙләштереүҙең ярайһы ауыр булыуы арҡаһында белгестәрҙең күбеһе уҡыу срогын арттырырға, мәҫәлән, 500 сәғәттән 700-гә тиклем еткерергә теләк белдерҙе.
Башҡортостандың Урман хужалығы министрлығы белгестәрҙе әҙерләү һәм уларҙың квалификацияһын күтәреүгә ҙур иғтибар бирә. Мәҫәлән, 2010 йылда 83 белгес Башҡортостан Республикаһы Президенты ҡарамағындағы Башҡортостан дәүләт хеҙмәте һәм идара итеү академияһында квалификацияһын күтәргән.

robotstxt: allowed

filter: keep


text:
Һөҙөмтәләр буйынса Башҡортостандың баш ҡалаһы, Дондағы Ростов, Түбәнге Новгород, Новосибирск, Силәбе, Санкт-Петербург, Ҡазан, Һамар, Омск, Волгоград, Пермь кеүек ҙур ҡалаларҙы үтеп, туғыҙынсы урынды биләй. Шул уҡ ваҡытта миллионлы ҡалалар араһында Өфө, Екатеринбург менән Воронеждан ғына ҡалышып, өсөнсө урында тора.
Һөҙөмтәләр буйынса Башҡортостандың баш ҡалаһы, Дондағы Ростов, Түбәнге Новгород, Новосибирск, Силәбе, Санкт-Петербург, Ҡазан, Һамар, Омск, Волгоград, Пермь кеүек ҙур ҡалаларҙы үтеп, туғыҙынсы урынды биләй. Шул уҡ ваҡытта миллионлы ҡалалар араһында Өфө, Екатеринбург менән Воронеждан ғына ҡалышып, өсөнсө урында тора.
Быйыл премияға 12 ҡәләм оҫтаһы һәм бер авторҙар коллективы дәғүә иткәйне, шуларҙың өсәүһе генә лайыҡлы тип табылған. Абруйлы премияны алған ҡәләм оҫталарының береһе – радио һәм телевидение журналисы Зөлфиә Рәхмәтуллина.
Зөһрә апайығыҙҙың өр-яңы китабына әле генә “мейестән төшкән” тәмле шиғырҙары, “күпереп бешкән ҡалас” кеүек хикәйәләре тупланған. Бына бер шиғырын ғына “тәмләп” ҡарайыҡ әле.
“Константин Иванов исемле мөғжизәгә һоҡланып туймайым. Уның хаҡында таралған даны буйынса түгел, ә моңло, яҡты, нәзәкәтле һәр шиғри юлына ҡарап әйтәм. “Нарспи” әҫәрен башҡортсаға тәржемә иткәндә, үҙемдә аңлата алмаҫлыҡ байрам тойғоһо кисерҙем”, – тип яҙған Башҡортостандың халыҡ шағиры Мостай Кәрим.
– “Башҡортостан” гәзите беҙҙең өсөн оло туғаныбыҙ кеүек. Күп осраҡта уға таянабыҙ, төрлө кәңәштәрен файҙаланабыҙ, үҙ эшебеҙҙә ҡулланабыҙ, – ти гәзиттең баш мөхәррире, Башҡортостандың атҡаҙанған матбуғат һәм киң мәғлүмәт хеҙмәткәре Ильяс Таҡалов. – Бигерәк тә район гәзиттәре өсөн өлгө һәм йүнәлеш биреүсе яҡын дуҫтарыбыҙҙың береһе ул. Шуға күрә республикабыҙҙың төп милли баҫмаһы “Башҡортостан”ды район гәзите хәбәрселәре мотлаҡ алдырып уҡырға тейеш тигән ҡараштамын.
Кадрҙар бөтәһен дә хәл итә тигән әйтем бар. Ысынлап та, дөрөҫ һайланған кадрҙар сәйәсәте баҙар шарттарында конкурентлыҡҡа һәләтлелектең, уңыштың төп нигеҙе булыуына шик юҡ.
Киләһе йыл яңы йыл каникулы һигеҙ көн (1 — 8 ғинуар) дауам итә. 4 һәм 5 ғинуарҙағы ял көндәре байрамға тура килә. Шуға күрә Рәсәй Хеҙмәт кодексына ярашлы, Хөкүмәт уларҙы 2 майға һәм 13 июнгә күсерергә ҡарар итте.


text:
Матур ғаилә - ауыл күрке
Абҙаҡ ауылында йәшәгән Сәлимә менән Мазһар Йомағоловтарҙы ла хаҡлы рәүештә бына ошондай ѳлгѳлѳ ғаиләләр исемлегенә индерергә була. Бѳгѳн улар, икеһе лә хаҡлы ялда булыуҙарына ҡарамаҫтан, йәштәрҙән ҡалышмай, тормоштан йәм, тәм табып, дәртләнеп донъя кѳтә. Тырыш хужа йортонан билдәле, тип бушҡа әйтмәйҙәр. Уңған ғаиләнең йорт алды баҡсаһы ла әллә ҡайҙан иғтибарҙы йәлеп итә. Балыҡтары йѳҙѳп йѳрѳгән бәләкәй генә күлдәге пар аҡҡоштарҙы, баҡса уртаһындағы күҙ яуын алып ултырған сағыу тауистарҙы ҡарау ѳсѳн уларҙың йорто алдында туҡталып китмәгән кеше юҡтыр. Үҙҙәре матурлыҡ булдырып, уны башҡаларға ла ѳләшеп, таратып йәшәргә ярата Йомағоловтар. Пенопластан, тѳрлѳ пластик һауыттарҙан йорт, баҡса алдын биҙәү әйберҙәре эшләү серҙәрен башҡаларға ѳйрәтергә, бүлешергә әҙер улар. Намыҫлы хеҙмәткәр булараҡ абруй яулаған Мазһар Мѳхәмәҙей улының хеҙмәт кенәгәһендә бер генә яҙыу.
Ул үҙенең 41 йыл ғүмерен Яңы Абҙаҡ ауылындағы Магнитогорск ял йортона арнап, лайыҡлы хеҙмәт юлы үтә. Фиҙакәр хеҙмәте ѳсѳн бик күп Маҡтау ҡағыҙҙары, Рәхмәт хаттары менән бүләкләнә, "Коммунистик хеҙмәт ударнигы" исеменә лайыҡ була. Бурыстарына яуаплы ҡараған, эшен һәр саҡта ла еренә еткереп башҡарған Мазһар Йомағолов йәш саҡтан уҡ әүҙем, дәртле була. Шуға күрә комсорг, профорг кеүек йәмәғәт эштәрен дә һәр ваҡыт уға ышанып тапшыралар. Ауылдаштарына бар яҡлап та ѳлгѳ булған Мазһар ағайҙы 17 йыл рәттән ауыл депутаты итеп һайлайҙар. Ғәҙәттә, уртаҡ донъя ҡороп, матур балалар үҫтереп, башҡаларға үрнәк булып йәшәгән парҙарҙы, силәгенә күрә ҡапҡасы, тип әйтергә ярата халыҡ. Мазһар ағайҙың тормош иптәше Сәлимә апай ҙа ауылдаштары араһында үҙен уңған, тырыш хужабикә булараҡ танытҡан. Ул да Мазһар ағай менән бер ойошмала 25 йыл буяусы булып эшләй. Олоно - оло, кесене кесе итә белгән Сәлимә апай ауылдаштары, күрше-тирәһе менән уртаҡ тел табып, ауылда ойошторолған тѳрлѳ сараларҙа әүҙем ҡатнашып йәшәй.
Ҡул эштәренә, аш-һыуға оҫта хужабикә үҙенең тәжрибәһен башҡалар менән дә теләп уртаҡлаша. Китапханала, мәҙәниәт йортонда уның ҡул эштәре күргәҙмәһен дә йыш күрергә була. Сәлимә менән Мазһар Йомағоловтар ярҙамсыл, кешелекле булыуҙары менән дә ауылдаштарының хѳрмәтен яулаған. Ауылда ойошторолған ѳмәләрҙән, башҡа сараларҙан да ситтә ҡалмайҙар. Ике бала - Дилара һәм Марселде тәрбиәләп үҫтергәндәр. Бѳгѳн улар үҙ ғаиләләрен ҡороп, балалар тәрбиәләп, атай-әсәйҙәре йѳҙѳнә ҡыҙыллыҡ килтермәй, үҙаллы тормош кѳтә. Сәлимә апай менән Мазһар ағай әсәйҙәре иҫән булыуы менән дә бәхетле: туҡһанды үткән әсәйҙәре бѳгѳн уларҙың хәстәрен, таянысын тойоп, бәхетле ҡартлыҡ кисерә. Йорт-ҡураһы һәр саҡ тәртиптә, баҡсалары гѳл-сәскәләргә күмелеп ултырған Йомағоловтарҙың йорто быйыл Абҙаҡ ауылының 270 йыллыҡ байрамында ла үрнәк итеп ҡуйылды һәм «Ѳлгѳлѳ йорт» номинацияһында I урын алды.
Булдыра алмаҫтайға үрелмәй, үҙ мѳмкинлегенән файҙалана белеп, тирә-яҡҡа матурлыҡ, изгелек ѳләшеп йәшәгән кешеләр күберәк булғанда, ауылдарыбыҙ ҙа матурыраҡ, йәштәребеҙ ҙә сәмлерәк булыр ине.
Эльза МѲХӘМӘҘИЕВА.
Автор фотоһы.


text:
Идара итеү компаниялары һәм урындағы үҙидара органдары интернет аша ҡабул итә
Башҡортостан республикаһы буйынса Торлаҡ күҙәтеү дәүләт комитеты сайтының «Интернет-ҡабул итеү» («Интернет-приемная») бүлегендә граждандарҙың идара итеү компанияларына һәм урындағы үҙидара органдарына мөрәжәғәттәрен йыйыу программаһы эшләй.
2013 йылдың февралендә эшләй башлаған көндән алып сайтҡа 1373 мөрәжәғәт килде, тип хәбәр иттеләр Башҡортостан республикаһы буйынса Торлаҡ күҙәтеү дәүләт комитетынан.
Мөрәжәғәт итеү өсөн «Интернет-ҡабул итеү» бүлегенә күсеп, таблицаға фамилия, исемде, атайҙың исемен һәм башҡа мәғлүмәттәрҙе индерергә, йәшәү урынын, мөрәжәғәттең темаһын, идара итеү компанияһын һайларға кәрәк. Программа мөрәжәғәттәрҙе, электрон адрестарын күрһәтеп, муниципаль район (ҡала округы) хакимиәтенә һәм идара итеү компанияһына (ТСЖ) тәғәйенләп, әҙер мөрәжәғәттәрҙе ебәреүсенең электрон адресына кире ҡайтарасаҡ, уларҙы ҡулланыусы үҙ электрон адресынан ебәрә аласаҡ.


text:
Башҡортостан Президенты рәсми сәфәр менән Ҡытайҙа
18 майҙа Башҡортостан Президенты Рөстәм Хәмитовтың Ҡытайға рәсми сәфәре башланды. Сәфәр барышында республика башлығы Ҡытай Халыҡ Республикаһы бизнесы һәм бер төркөм Ҡытай территорияһы етәкселәре менән рәсми бәйләнештәр булдыра, хеҙмәттәшлек перспективалары, инвестиция проекттарын тормошҡа ашырыу буйынса уртаҡ эшмәкәрлек механизмдары буйынса фекер алыша. Шулай хөкүмәт-ара килешеүгә ҡул ҡуйыу планлаштырылған, тип хәбәр иттеләр төбәк башлығының матбуғат хеҙмәтенән.
Ляонин провинцияһында Рөстәм Хәмитов «Ляонин Нефтемаш» яуаплылығы сикләнгән йәмғиәтенең бүлендек предприятиеһы территорияһындағы «Хайчен Нефтемаш» (HPMM) корпорацияһы бүлексәһенең етәксеһе менән осрашты. Башҡортостанда нефть быраулау өсөн ауыр ҡорамалдар заводын төҙөү буйынса инвестиция проекты – фекер алышыу темаһы булды.
HPMM корпорацияһы президенты Ван Чжэнждуань (Wang Zhengquan), «Хайчен Нефтемаш» эре нефть ҡорамалдары етештереүҙә махсуслаша һәм нефть машиналары эшләүҙең бөтә продукцияларын сығара, тип һөйләне. Бынан тыш, корпорацияның структура бүләксәләре бураулау инжинирингында махсуслаша, шулай уҡ энергетиканы үҙләштереү менән шөғөлләнә.
— Һеҙҙең килеүегеҙ беҙҙең ике яҡлы хеҙмәттәшлек үҫешенә ҙур стимул булыуына ышанам, — тине Ван Чжэнждуань, Башҡортостан Президентын сәләмләп.
— Компанияғыҙ менән бына инде бер нисә ай тығыҙ бәйләнештәбеҙ, – тине Рөстәм Хәмитов. — Һәм, һис шикһеҙ, Ҡытай уҙаҡташтары тәҡдим иткән уртаҡ проекттар беҙгә бик ҡыҙыҡлы. Башҡортостан Республикаһы нефть төбәге, нефть ятҡылыҡтарын эшкәртә башлағандан алып 80 йыл эсендә беҙҙә дөйөм алғанда 1,2 миллиард тонна нефть сығарылған. Хәҙер Башҡортостан нефтселәре республикала ғына түгел, ә Себерҙә лә, Алыҫ Көнсығышта ла нефть ятҡылыҡтарын үҙләштерә.
Башҡортостан Президенты корпорация етәкселегенә республика территорияһында йыл һайын 30 миллион тонналап нефть эшкәртелеүен һөйләне, был күрһәткес буйынса төбәк Рәсәй Федерацияһында беренсе урынды биләй. Башҡортостандың яҡындағы пландарында – нефть эшкәртеү күләмдәрен арттырыу, нефть-химияһын һәм газ химияһын үҫтереү. Был юҫыҡта Рөстәм Хәмитов Башҡортостанда эшләгән эре компанияларҙа – «Башнефть», «Газпромдың» бүлендек бүлексәләрендә һәм башҡаларҙа – уртаҡ Рәсәй-Ҡытай проекттарына ҡыҙыҡһыныу уянасағына ышана.
— Компанияғыҙ хәрәкәтсән үҫешә һәм иҡтисади күрһәткестәрегеҙ бик тәьҫирле. Әгәр бергәләп эшләһәк, был һандар тағы ла ҙурайыр тип уйлайым. Яңы заманса быраулау ҡорамалдары производствоһы Башҡортостан Республикаһында барлыҡҡа килһен өсөн барыһын да эшләйәсәкбеҙ, — тип йомғаҡланы Рөстәм Хәмитов.
Бынан тыш, Башҡортостан башлығы бураулау өлкәһендә компанияның мөмкинлектәре менән ҡыҙыҡһынды. Ван Чжэнждуандың әйтеүе буйынса, компания нефть һәм газ сығарыу өсөн скважиналар бураулау күләме буйынса Ҡытайҙа алтынсы.


text:
Рөстәм Хәмитов Бөтә Рәсәй дәүләт телерадиотапшырыуҙар компанияһының генераль директоры Олег Добродеев менән осраштыФото: Андрей Старостин
Рөстәм Хәмитов Бөтә Рәсәй дәүләт телерадиотапшырыуҙар компанияһының генераль директоры Олег Добродеев менән осрашты
Рөстәм Хәмитов Бөтә Рәсәй дәүләт телерадиотапшырыуҙар компанияһының генераль директоры Олег Добродеев менән осраштыФото: Андрей Старостин
ӨФӨ, 2015 йыл, 20 апрель. /«Башинформ» мәғлүмәт агентлығы, Илья Спиридонов/.
20 апрелдә Республика йортонда Башҡортостан Башлығы Рөстәм Хәмитов Бөтә Рәсәй дәүләт телерадиотапшырыуҙар компанияһының (ВГТРК) генераль директоры Олег Добродеев менән осрашыу үткәрҙе. Яҡтар быйыл үтәсәк халыҡ-ара саммиттар сиктәрендә үҙ-ара килешеп эш итеү, шулай уҡ Бөтә Рәсәй дәүләт телерадиотапшырыуҙар компанияһының төбәк филиалы эшен камиллаштырыу мәсьәләләрен тикшерҙе.
– Беҙ һәр саҡ һеҙҙең телерадиотапшырыуҙар компанияһына хөрмәт менән ҡараныҡ. Әлбиттә, һеҙ бик яҡшы эшләйһегеҙ, – тине Рөстәм Хәмитов. – Республикалағы филиалығыҙҙың да шулай уҡ әүҙем эшләүен теләйбеҙ. Һуңғы ваҡытта ыңғай үҙгәрештәр бар. Контент сифатының яҡшырыуын күрәбеҙ. Был беҙҙең өсөн ҡыуаныслы ваҡиға.
Республика Башлығы компанияның төбәк филиалы Башҡортостан юлдаш телевидениеһы менән хеҙмәттәшлеген дауам итеүен теләне.
– Беҙҙә яуаплы, үҙ эшенең оҫталары эшләй. Бер-береңдән өйрәнеү файҙаға ғына, – тине төбәк етәксеһе.
Олег Добродеев, үҙ сиратында, филиалда бөтә техник ҡорамалдар ҡуйылған, бөгөнгө көндә канал саммиттарҙы яҡтыртыуға тулыһынса әҙер тип билдәләне.
Бөтә Рәсәй дәүләт телерадиотапшырыуҙар компанияһының генераль директоры республика филиалы коллективының уңыштары хаҡында ла һөйләне.
– Хеҙмәткәрҙәр һаны, мәғлүмәт буйынса бында көслө компанияларҙың береһе эшләй. Бында ғәҙәти тапшырыуҙарҙы ғына күрһәтмәйәсәкбеҙ. Беҙ коллегаларыбыҙ менән компонентҡа башҡорт телендә тапшырыуҙар өҫтәү хаҡында һөйләштек.
Иҫегеҙгә төшөрәбеҙ, Бөтә Рәсәй дәүләт телерадиотапшырыуҙар компанияһы 1990 йылдың 14 июлендә булдырыла. Бер нисә айҙан «Рәсәй радиоһы» эфирға сыға. 1991 йылдың 13 майында РТР, 2001 йылдан «Рәсәй» телеканалы» тип атала башлаған телеканалдың тапшырыуҙары башлана. 1998 йылда Рәсәй Президенты Указы менән Бөтә Рәсәй дәүләт телерадиотапшырыуҙар компанияһының бөтә медиа активтары бер холдингҡа берләштерелә. Бөгөнгө көндә Бөтә Рәсәй дәүләт телерадиотапшырыуҙар компанияһы милли тапшырыуҙар өлкәһендә алдынғы урынды биләй.


text:
Республика Финанс министрлығы 2016 йылға эшҡыуарҙар өсөн календарь баҫтырып сығарҙы Фото: Андрей Старостин
Республика Финанс министрлығы 2016 йылға эшҡыуарҙар өсөн календарь баҫтырып сығарҙы
Республика Финанс министрлығы 2016 йылға эшҡыуарҙар өсөн календарь баҫтырып сығарҙы Фото: Андрей Старостин
ӨФӨ, 2016 йыл, 11 ғинуар. /«Башинформ» мәғлүмәт агентлығы, Ксения Калинина/.
Башҡортостандың Финанс министрлығы үҙенең сайтында 2016 йылға эшҡыуарҙар өсөн календарь баҫтырып сығарҙы. Унда федераль һәм республика ҡануниәтенә ярашлы предприятиелар, ойошмалар, шәхси эшҡыуарҙар һәм физик берәмектәр өсөн һалым, йыйым түләү ваҡыты күрһәтелгән. Мәҫәлән, ағымдағы йылдың 14 ғинуарында бәләкәй һәм урта эшҡыуарлыҡ субъекттары Росприроднадзорҙың территориаль органына уҙған йыл өсөн ҡалдыҡтарҙы файҙаланыу, зарарһыҙландырыу һәм урынлаштырыу тураһында отчет бирергә тейеш.
Календарь һалым түләүселәргә бюджетҡа түләүҙәр буйынса бурыстарын үҙ ваҡытында башҡарырға ярҙам итә, тип хәбәр иттеләр ведомствола.


text:
Өфөләге «Планета» сауҙа-күңел асыу үҙәгендә ВИЧ-инфекцияға бушлай аноним тест үтеү буйынса акция башланды Фото: Башҡортостан Һаулыҡ һаҡлау министрлығы сайты
Өфөләге «Планета» сауҙа-күңел асыу үҙәгендә ВИЧ-инфекцияға бушлай аноним тест үтеү буйынса акция башланды
Өфөләге «Планета» сауҙа-күңел асыу үҙәгендә ВИЧ-инфекцияға бушлай аноним тест үтеү буйынса акция башланды Фото: Башҡортостан Һаулыҡ һаҡлау министрлығы сайты
ӨФӨ, 2016 йыл, 4 октябрь. /«Башинформ» мәғлүмәт агентлығы, Эльмира Сабирова/.
Өфөләге «Планета» сауҙа-күңел асыу үҙәгендә ВИЧ-инфекцияға бушлай аноним тест үтеү буйынса Бөтә Рәсәй акцияһы башланды. Акцияла Иркутск, Кемеров, Барнаул, Силәбе, Екатеринбург, Пермь, Һарытау, Ҡазан һәм Түбәнге Новгород ҡалалары ҡатнаша. Баш ҡалала тесты «Спортмастер» магазины янында махсус ойошторолған урындарҙа үтергә мөмкин. Акцияны ойоштороусы — Рәсәйҙең Һаулыҡ һаҡлау министрлығы.
Рәсәй Һаулыҡ һаҡлау министрлығы белгесе Евгений Воронин әйтеүенсә, Өфө акцияны уҙғарыу өсөн осраҡлы һайланмаған. Ул илдең ВИЧ-инфекциялылар иң күп йәшәгән 20 төбәге иҫәбенә инә. 2016 йылда ғына Башҡортостанда ошо сир менән ауырыуҙың ике меңдән ашыу осрағы теркәлгән, сентябрҙә — 230 самаһы, аҙна һайын республикала 50-гә яҡын кеше асыҡлана.
ВИЧ-инфекциялылар Башҡортостандың барлыҡ ҡала һәм райондарында теркәлгән. Күбеһе — Салауат, Стәрлетамаҡ, Өфө, Благовещен, Бөрө ҡалаларында, Өфө һәм Иглин райондарында.
«Илдә ВИЧ-инфекция менән бәйле хәл бик етди ҡала. Йыл башынан 820 меңдән ашыу сирле кеше асыҡланған. Ысынында иһә уларҙың һаны 1,2 миллион самаһы, — тип һыҙыҡ өҫтөнә алды Евгений Воронин. — Йәғни беҙ ВИЧ-инфекциялыларҙың яҡынса 25 проценты хаҡында белмәйбеҙ».
Белгес фекеренсә, тест үтеү сирҙе иҫкәртеү һәм дауалау нигеҙе булып тора. Акция 16 октябргә тиклем дауам итә.


text:
Фото:
Бөтә Рәсәй Физкультурниктар көнө алдынан Өфөлә яңы спорт майҙансығы асыласаҡ
Фото:
Шишәмбе көндө, 10 августа, Өфөлә 800 квадрат метрлыҡ яңы универсаль спорт майҙансығы асыласаҡ. Ул баш ҡаланың Киров районында физкультура-һауыҡтырыу комплексы биләмәһендә төҙөлгән (Сеченов урамы, литер А).
Спорт майҙансығы бер юлы 30 кешене хеҙмәтләндерә ала. Бында һәр кем мини-футбол, волейбол, баскетбол, гандбол, стритбол кеүек спорт төрҙәре менән шөғөлләнеп, сәләмәтлеген нығыта ала, шулай уҡ эстафеталар үткәрергә лә мөмкин. Шуны ла билдәләргә кәрәк, майҙансыҡ махсус йомшаҡ япмаға эйә — ул ҡолағанда имгәнеүҙән һаҡлай.
«Башинформ» агентлығына Өфөнөң Киров районы спорт комитетынан хәбәр итеүҙәренсә, был 2007-2011 йылдарға иҫәпләнгән балалар-үҫмерҙәр спортын үҫтереү буйынса ҡала маҡсатлы программаһы сиктәрендә төҙөлгән бишенсе майҙансыҡ районда.
Тәүгеләрҙән булып бүләкте Киров районы предприятиелары һәм ойошмалары хеҙмәткәрҙәре баһалай аласаҡ, улар өсөн сәғәт 10-да Физкультурниктар көнөнә арналған Спартакиада башланасаҡ.
Спорт майҙансығын асыу тантанаһы сәғәт 12-гә билдәләнгән.


text:
Фото:
Стәрлетамаҡ районында 47 мең центнерҙан ашыу ит һатылды
Фото:
Быйыл Стәрлетамаҡ районы хужалыҡтарында 53 мең центнерҙан ашыу ит һәм 18 мең тоннанан ашыу һөт етештерелде. 47 мең центнерҙан ашыу ит һәм 16,5 мең тоннанан ашыу һөт һатылды. Был турала Стәрлетамаҡ районы хакимиәте башлығы урынбаҫары Владимир Александров хәбәр итте. Һыйыр малының уртаса тәүлек артымы – 672 грамм, сусҡаларҙың 502 грамм тәшкил итә.
— Былтыр Стәрлетамаҡ районының тулайым продукция күләме 6,4 миллиард һумға етте. Уның иң күп өлөшөн ауыл хужалығы продукцияһы тәшкил итте, — тип билдәләне Владимир Емельянович. — 2009 йылда тулайым иген һуғып алыу ҙа юғары булды – 210 мең тонна. Был республикала бөтә йыйып алынған игендең 5,5 проценты. Иген етештереү – райондың бөтә эшсәндәренең төп эш секторы. Был йүнәлештә резервтар байтаҡ. Шул иҫәптән механизаторҙарҙың оҫталығы, техника кимәле һәм башҡалар. Районда малдың продуктлылығы юғары. Хужалыҡтарҙың бөтә категорияларында йыл һайын 26 мең тоннанан ашыу мал һәм ҡош-ҡорт ите, шулай уҡ 80 мең тоннанан ашыу һөт етештерелә. Көн һайын беҙ 140 тоннанан ашыу һөт һатабыҙ. Был республика буйынса ғына түгел, шулай уҡ бөтә ил күләмендә ярайһы уҡ тос күрһәткес.
Хакимиәт башлығы урынбаҫары райондың төҙөлөш индустрияһындағы эштәр торошо тураһында ла һөйләне. Уның әйтеүенсә, бөгөн Төрөшлө ауылында 100 кеше ҡабул итерлек поликлиникаһы менән 50 койка-урынлыҡ участка дауаханаһы төҙөү тамамлана. Шулай уҡ Ашҡаҙар йылғаһы аша күперҙе төҙөп бөтөргә планлаштырыла.


text:
Неолит
Неоли́т (грек. vέoς — яңы, λίθoς — таш) — яңы таш быуат, таш быуаттың һүңғы осоро. Ауыл хужалығы, малсылыҡ, көршәк эшләү кәсебе барлыҡҡа килеү менән таусирлана. Беренсе неолит мәҙәниәте беҙҙең эраға тиклем 7000 йыл элек Яҡын көнсығыштың «Бәрәкәтле ярымай» зонаһында барлыҡҡа килә. Һуңынан Урта диңгеҙ, Һинд йылғаһы үҙәненә, Ҡытай һәм Көньяҡ-көнсығыш Азияға тарала.
Кешеләр һаны артыуы аҙыҡ-түлеккә мохтажлыҡты арта, был ауыл хужалығының бик тиҙ үҫешенә килтерә. Ауыл хужалығында ер эшкәртеү, урыу, үҫемлектәрҙе ваҡлау өсөн таш ҡоралдар ҡулланыла.
Шотландиянан йыраҡ түгел Окрней утрауындаға Скара-Брей ауылы неолит ауылының миҫалы булып тора. Был ауылда таш карауат, кәштә һ.б. фаҙаланылған.


text:
Спектакль 2 сәғәт бара
«Ғәфү ит мине!» мелодрамаһы йәшәү мәғәнәһе, ғүмер асылы, кешеләрҙең бер-береһе алдында яуаплылығы, хаталарың өсөн ғәфү үтенә, шулай уҡ ғәфү итә белеү һәм мөхәббәт хаҡында. «Яңылышыу – бер яҙыҡ, ғәфү итә белмәү - мең яҙыҡ»,- ти халыҡ. Яңылышыу ҙа ят түгел әҙәм затына, әммә бер-береңде аңлау өсөн күңелеңдең донъяға, йөрәгеңдең йән-яҡындарыңа асыҡ булыуы ғына кәрәк. Шундай фекергә килә ахырҙа спектакль геройҙары. 18 йыл буйы юғалып торғандан һуң, Айҙар, бер көн ҡайтып, ҡатыны Таңһылыу алдында баш эйә...


text:
- Подробности
- Просмотров: 216
РУМЫНИЯ, Р у м ы н и я Р е с п у б л и к а һ ы, Үҙәк Европалағы дәүләт. Майҙаны — 237,5 мең км2. Баш ҡалаһы — Бухарест. Дәүләт башлығы — президент. Халҡы — 22,2 млн кеше (2008), 89,5% ‑ы — румындар. Рәсми тел — румын теле. Диндарҙарҙың күпселеге православие динен тотоусылар (86,8%). БР м‑н Р. бәйләнештәре РФ һәм Р. араһындағы мөнәсәбәттәр сиктәрендә тормошҡа ашырыла. БР Министрҙар Кабинеты м‑н Р. Хөкүмәте араһында Сауҙа-иҡт. хеҙмәттәшлек итеү т‑да килешеүгә ҡул ҡуйылған (1993); Рәсәй-Румыния хөкүмәт-ара комиссияһы сиктәрендә Башҡортостан-Румыния эш төркөмө ойошторолған (1995). 1992 й. БР‑ҙа Р. РФ‑тағы илсеһе булып китә, 1993 й. БР м‑н Р. араһында рәсми хөкүмәт делегациялары м‑н алмашыу үткәрелгән, румын делегацияһын Р. премьерминистры Р.Н.Вэкэрою етәкләгән. БР м‑н Р. араһындағы тышҡы сауҙа әйләнеше 2002 й. 2,8 млн АҠШ доллары тәшкил итә (1999 й. — 606,3 мең доллар). 2002 й. БР‑ҙың Р. экспорты — 2,6 млн доллар (1999 й. — 460,4 мең доллар); уның тауар структураһында минераль, химик продукттар, яғыулыҡ, каучуктар, металдар һ.б. тауарҙар. 2002 й. Р. БР‑ға химик продукттар, текстиль, машиналар, ҡорамалдар һәм транспорт саралары импорты 1,5 млн долларҙан ашыу тәшкил итә (1999 й. — 145,9 мең доллар). Икенсе донъя һуғышы йылдарында респ. ойошторолған Кременчуг‑Александрия уҡсылар дивизияһы һәм Идрица уҡсылар дивизияһы Р. немец- фашист ғәскәрҙәренән азат итеүҙә ҡатнашҡан. 1950—80 йй. БАССР‑ҙың нефтселәре Р. нефть ятҡылыҡтарын эҙләү һәм үҙләштереү эштәрендә, нефть эшкәртеүселәре һәм химиктары Георге‑Георгиу‑Деж ҡ. синтетик каучук з‑дын төҙөүҙә һәм сафҡа индереүҙә ҡатнашҡан; Стәрлетамаҡ синтетик каучук з‑дында (ҡара: “Каучук”) Румыния инженерҙарын һәм техниктарын производствоға уҡытыу ойошторолған. Р. Бөйөк Милли йыйылышы (1956), Румыния коммунистары партияһы (1966, 1972, 1980), Р. профсоюздары (1961) делегациялары БАССР‑ҙа рәсми визит м‑н булып китә. 50‑се йй. аҙ. “Туймазанефть” нефть промыслаһы идаралығының 5‑се промыслаһы һәм Болдешти районы нефтселәре, Өфө НЭЗ‑ы һәм Плоешти ҡ. 1‑се нефть эшкәртеү з‑ды коллективтары араһында ярыштар үткәрелгән. Стәрлетамаҡ станоктар һәм машиналар эшләү з‑дтары, Өфө түбән вольтлы аппаратура, текстиль быяла‑сүс, “Уфимкабель”, “Салаватнефтемаш” з‑дтары, Белорет металлургия комб‑ты һ.б. пр-тиелар Р. үҙҙәренең продукцияһын ебәрә; Р. БАССР‑ға үткәргес торбалар аппаратураһы һ.б. индерелә. Умартасылыҡ б‑са Халыҡ-ара конгреста (Бухарест, 1965) Башҡ‑н умартасылары ҡатнаша. 60‑сы йй. башынан Өфө нефть ғилми‑тикшеренеү институты ғалимдары румын коллегалары делегациялары м‑н алмашына; 1980 йй. Химия ин‑тында (ҡара: Органик химия институты) Р. нефть эшкәртеү з‑дтары б‑са Инженерлыҡ‑технология һәм проект тикшеренеү ин‑ты м‑н берлектә нефтехимия өлкәһендә тикшеренеүҙәр үткәрелгән. БАССР‑ҙың артистары, үҙешмәкәр сәнғәттә ҡатнашыусылары Бөтә донъя йәштәр һәм студенттар фестивалендә ҡатнаша (Бухарест, 1953). Опера һәм балет театрында Дж.Пуччиниҙың “Тоска” (ҡуйыусыһы — румын реж. Б.Массини) һәм “Чио‑Чио‑сан” операларында Бухарест операһы солисы И.Тудоран сығыш яһай (1957). Р. рәссамдар М.Н.Арыҫланов (Бухарест, 1957), Р.Й.Миңлебаев (Клуи‑Напока ҡ., 1998, 2003), Б.Я.Палеха, А.В.Пантелеев (икеһе лә — 1976), А.Р.Тереғоловтың (1998, 1999, 2005, 2007) күргәҙмәләре ойошторолған. БР ижади йәштәренең делегацияһы Халыҡ-ара төрки йәштәре берекмәһенең 11‑се ҡоролтайында һәм Төрки донъяһы йәштәре көндәрендә ҡатнаша (Констанца ҡ., 2004). 2002 й. БР‑ҙа 48 румын йәшәгән.
Г.Т.Хөсәйенова
Тәрж. Р.Ғ.Ғилманов


text:
Төп Яңы йыл иртәлеге – Президент шыршыһы 22 декабрҙә үтәсәк
Иң сихри һәм сағыу Яңы йыл тамашаһы – Президент шыршыһы быйыл 22 декабрҙә Нефтселәр Мәҙәниәт һарайында үтәсәк. Был турала Указға Башҡортостан Президенты Рөстәм Хәмитов ҡул ҡуйҙы. Хәтерегеҙгә төшөрәбеҙ, һуңғы өс йылда байрам сараһы Конгресс-холл бинаһында үткәрелде. Майҙанды адмаштырыуҙы ойоштороусылар — БР Мәҙәниәт министрлығы — ябай аңлата: Нефтселәр Мәҙәниәт һарайында тамаша залы күпкә ҙурыраҡ. Әгәр былтыр республиканың төп шыршы байрамына 680 бала саҡырылһа, быйыл улар 780 буласаҡ. Улар араһында элеккесә иң яҡшылар — уҡыу отличниктары, спортсылар, музыканттар, шулай уҡ хәрби бурысын үтәгәндә һәләк булған хәрбиҙәр һәм БР эске эштәр органдары хеҙмәткәрҙәре ғаиләләренән балалар.
Традицион рәүештә Президент шыршыһы – ул әкиәт сюжеты менән тулы бер спектакль. Быйыл да был изгелек һәм яуызлыҡ, дуҫтарҙың бер-береһенә ярҙам итеүе, дуҫлыҡ һәм бала саҡтан тәрбиәләнгән мәңгелек кешелек ҡиммәттәре тураһында матур, фәһемле әкиәт буласаҡ.
БР Мәҙәниәт министрлығынан хәбәр итеүҙәренсә, балалар спектакленең ҡуйыусы режиссерҙары— Илшат Фәхретдинов менән Илмар Әлмөхәмәтов. Сценарий авторы –Дәүләт академия рус драма театры хеҙмәткәре Владимир Аношкин.
Бәләкәй тамашасыларҙы көтөлмәгән мажараларға һәм күңелле ваҡиғаларға бай «Бесәй йорт ҡуянына ҡаршы, йәки Яңы йылды ҡотҡарығыҙ» тип аталған фантастик тамаша көтә.
Шоуға Мәжит Ғафури исемендәге Башҡорт дәүләт академия драма театры, Башҡорт дәүләт ҡурсаҡ театры, Мостай Кәрим исемендәге Милли йәштәр театры актерҙары йәлеп ителгән. Һәр тамашасыға Башҡортостан Президентынан бүләк тапшырыласаҡ.


text:
Фото:
Рөстәм Хәмитов Рәсәй Президентының Волга буйы федераль округындағы тулы хоҡуҡлы вәкиле ҡарамағындағы Совет ултырышында ҡатнашты
Фото:
9 декабрҙә Йошкар-Ола ҡалаһында (Марий Иле Республикаһы) Башҡортостан Президенты Рөстәм Хәмитов «Волга буйы федераль округы төбәктәрендә йәмәғәт хәүефһеҙлеген тәьмин итеү тураһында» мәсьәләһе буйынса Рәсәй Президентының Волга буйы федераль округындағы тулы хоҡуҡлы вәкиле ҡарамағындағы Совет ултырышында ҡатнашты, тип хәбәр иттеләр төбәк башлығының матбуғат хеҙмәтенән.
Ултырыш ил башлығының Волга буйы федераль округындағы тулы хоҡуҡлы вәкиле Григорий Рапота рәйеслегендә үтте. Унда шулай уҡ Совет ағзалары – төбәк губернаторҙары, баш федераль инспекторҙар, федераль һәм төбәк министрлыҡтар һәм ведомстволар вәкилдәре ҡатнашты.
Кәңәшмә башында Григорий Рапота социологик тикшеренеүҙәр мәғлүмәттәре менән таныштырҙы, уларға ярашлы Рәсәйҙә йәшәгән һорау алыуҙа ҡатнашыусыларҙың 49,9 проценты урамда үҙҙәрен тулыһынса яҡланған тип һанамай, 40 проценттан ашыуы – хоҡуҡ һаҡлау органдары эшен кире баһалай. Тулы хоҡуҡлы вәкил һүҙҙәренсә, был хәлде үҙгәртергә кәрәк һәм бының өсөн, тәү сиратта, йәмәғәт хәүефһеҙлеген тәьмин итеүгә мөнәсәбәтте ҡырҡа үҙгәртеү зарур.


text:
Республикала «Еңеүемдең тарихы» бөтә Рәсәй конкурсы старт ала
15 ғинуарҙан 9 майға тиклем Башҡортостанда «Еңеүемдең тарихы» бөтә Рәсәй конкурсы үтәсәк.
Ойоштороусылар һүҙҙәренсә, кино сәнғәте өлкәһендә профессиональ булмаған кешегә кино ярҙамында дөйөм кешелек проблемаларына үҙ ҡарашын белдереү, уларҙы хәл итеү юлдарын тәҡдим итеү, ҡаҙаныштары хаҡында бәйән итеү мөмкинлеген биреү ижади бәйгенең төп маҡсаты булып тора.
Бының өсөн биш номинация булдырылған: «Шәхси еңеүемдең тарихы», «Уңышлы ғаиләмдең тарихы», «Уңышлы эшемдең тарихы», «Тәбиғәтте һәм фаунаны һаҡлауҙа еңеүемдең тарихы», «Иманымды һаҡлауҙа еңеүемдең тарихы».
Киноконкурста ҡатнашыу өсөн тәҡдим ителгән темалар буйынса берәй хикәйә, новелла яҙыу талап ителә. Ҡатнашыу өсөн заявкаларҙы www.moyapobeda.ru сайтында ҡалдырыу мотлаҡ.


text:
Фото:
Павел Качкаев Рәсәй Президентының Почет грамотаһына лайыҡ булды
Фото:
Башҡортостандан депутат, Дәүләт Думаһының Торлаҡ сәйәсәте һәм торлаҡ-коммуналь хужалыҡ буйынса комитеты рәйесе урынбаҫары Павел Качкаев Рәсәй Президентының Почет грамотаһы менән наградланды.
Павел Качкаев бындай грамотаға Рәсәй парламентаризмын үҫтереүгә ҙур өлөш индергәне һәм закондар сығарыу өлкәһендә әүҙем эшмәкәрлек алып барғаны өсөн лайыҡ булды, тиелә дәүләт башлығының 2013 йылдың 12 июнендәге 236-рп һанлы бойороғонда.


text:
Республикала Күп функцияла үҙәк бүлексәләренең эш графигы үҙгәрҙе
31 марттан алып Башҡортостан Күп функциялы үҙәктең бөтә филиалдары һәм бүлексәләре яңы график буйынса эшләйәсәк. Дүшәмбе 14 сәғәттән алып 20 сәғәткә тиклем, шишәмбе-шәмбе 8 сәғәттән алып 20 сәғәткә тиклем граждандарҙы ҡабул итеү ойоштороласаҡ.
Күп функциялы үҙәктең матбуғат хеҙмәтенән хәбәр итеүҙәренсә, үҙгәрештәр операция залы белгестәренең квалификацияларын арттырыу маҡсатында даими уҡыуҙар үткәреү, шулай уҡ күрһәтелгән дәүләт һәм муниципаль хеҙмәттәренең сифатын яҡшыртыу менән бәйле.


text:
- Подробности
- Просмотров: 372
БОТАНИК-ГЕОГРАФИК РАЙОНЛАШТЫРЫУ, үҫемлектәр донъяһын зоналарға бүлеүгә нигеҙләнгән ер өҫтөнөң терр. бүленеше. Төбәктең үҫемлектәр составы зональ (ҡояш радиацияһының киңлек бүленеше), азональ (диңгеҙ кимәленән бейеклеге, тау тоҡомдары составы, йылғалар, диңгеҙҙәр, океандар тәьҫире) һәм антропоген факторҙар йоғонтоһо, ш. уҡ үҫемлектәр япмаһының (уға флора составы бәйле) үҫеш тарихы м‑н билдәләнә. Б.‑г.р. берәмеге булып зона, ярым зона, округ, район һәм ярым район тора. Б.‑г.р. үткәреү өсөн ялан ботаник һәм геоботаник тикшеренеү, аэроһәм йыһандан фотоға төшөрөү материалдары, физик геогр. һәм тупраҡ карталары ҡулланыла. 1941 й. И.М.Крашенинников һәм С.Е.Кучеровская-Рожанец тәүге тапҡыр респ. терр‑яһын Б.‑г.р. үткәрә. Иң тулы Б.‑г.р. 60‑сы йй. П.П.Жудова башҡара, ул 6 зона (Ағиҙел й. үҙәнен айырым берәмек булараҡ индереп), 23 округ һәм 44 районды айырып күрһәтә. Ғалимдарҙың, ш. иҫ. Биология институты хеҙм‑рҙәренең (Ә.Х.Ғәлиева, Е.В.Кучеров, А.Ә.Мулдашев, С.С.Хәйретдинов), тикшеренеү һөҙөмтәләре б‑са П.Л.Горчаковский Башҡортостандың Б.‑г.р. картосхемаһын төҙөй, ул “Башҡорт АССР‑ының ҡатмарлы төҙөлөшлө үҫемлектәр белешмәһе” (“Определитель высших растений Башкирской АССР”; 1988) китабын төҙөгәндә ҡулланыла.
А.И.Соломещ
Тәрж. Г.А.Миһранова
БОТАНИК-ГЕОГРАФИК РАЙОНЛАШТЫРЫУ


text:
Фото:
Рөстәм Хәмитов «Транснефть» компанияһы президенты Николай Токарев менән осрашты
Фото:
7 августа Мәскәүҙә Башҡортостан Президенты Рөстәм Хәмитовтың «Транснефть» акционерҙар компанияһы» асыҡ акционерҙар йәмғиәте президенты Николай Токарев менән осрашыуы үтте. Унда 2014-2018 йылдарҙа Башҡортостанда «Транснефть» системаһы предприятиеларын үҫтереү программаһы, 2013 йылда республика бюджетына һалым түләү буйынса иҫәптәрҙең торошо һәм 2015 йылға тиклемге осорға пландар, «Транснефть» компанияһының Башҡортостан Республикаһы программаларында ҡатнашыуы һәм башҡа мәсьәләләр тикшерелде, тип хәбәр иттеләр төбәк башлығының матбуғат хеҙмәтенән.
Осрашыуҙан һуң журналистар менән аралашыу барышында Николай Токарев «Транснефть» компанияһы вәкилдәренең республика етәкселеге менән даими осрашып тороуы хаҡында әйтте.
— Хеҙмәттәшлектең финанс аспекттарын да тикшерҙек, улар тулыһынса өмөтлө, тип иҫәпләйем. «Транснефть» Башҡортостанда тормошҡа ашырылған хәйриә һәм социаль программаларҙа ҡатнашасаҡ. Был инвестиция программаһына – алдағы биш йылда беҙҙең объекттарҙы ремонтлау һәм реконструциялау программаһына ла ҡағыла. Әлеге эшкә 38 миллиард һум самаһы аҡса тотоноласаҡ. Ғөмүмән, осрашыу йомғаҡтары менән ҡәнәғәтбеҙ, — тине акционерҙар компанияһы башлығы.
Рөстәм Хәмитов, «Транснефть» компанияһы бүлендек йәмғиәттәренең республика Хөкүмәтенә ҡараған миноритар акциялар пакетын һатыу буйынса килешеү тамамланды, тип өҫтәне. Был килешеү һөҙөмтәһендә байтаҡ килем алынған, ул 12,5 миллиард һум тәшкил итә. Бынан тыш, алдағы биш йылға йылына 500-әр миллион һумлыҡ хәйриә программаһын ғәмәлгә ашырыу тураһында һөйләшеп килешелде. Был күп кенә мәсьәләләрҙе хәл итергә, атап әйткәндә, бюджет өлкәһендә эшләгәндәрҙең эш хаҡын күтәрергә, социаль объекттар төҙөргә мөмкинлек бирәсәк. Беҙҙә ундай объекттар етерлек, уларҙың бөтәһе лә республиканың адреслы инвестиция программаһында ҡаралған. 2013 йылды һәйбәт финанс һөҙөмтәләре менән тамамлауға иҫәп тотола. Республика Президенты килешеүҙе ярайһы уҡ тиҙ төҙөгәне, был пакеттар өсөн юғары хаҡ билдәләгәне өсөн Николай Токаревҡа рәхмәт белдерҙе.


text:
2 июнь
2 июнь — григориан стиле буйынса йылдың 153-сө (кәбисә йылында 154-се) көнө. Йыл аҙағына тиклем 212 көн ҡала.
Йөкмәткеһе
- 1 Байрамдар
- 2 Тарихи ваҡиғалар
- 3 Был көндө тыуғандар
- 3.1 Башҡортостан менән бәйле шәхестәр
- 3.2 Дөйөм исемлек
- 4 Был көндө вафат булғандар
- 5 Йыл көндәре
Байрамдар
- Рәсәй — Файҙалы аҙыҡ менән туҡланыу һәм артыҡ ашауҙан баш тартыу көнө.
- Әзербайжан — Граждандар авиацияһы көнө.
- Италия — Республика көнө.
- Таиланд — Ананас фестивале көнө.
Тарихи ваҡиғалар[үҙгәртергә | вики-тексты үҙгәртергә]
Был көндө тыуғандар[үҙгәртергә | вики-тексты үҙгәртергә]
Башҡортостан менән бәйле шәхестәр[үҙгәртергә | вики-тексты үҙгәртергә]
0 һәм 5 һанына тамамланған йылдарҙа тыуғандар[үҙгәртергә | вики-тексты үҙгәртергә]
1 һәм 6 һанына тамамланған йылдарҙа тыуғандар[үҙгәртергә | вики-тексты үҙгәртергә]
2 һәм 7 һанына тамамланған йылдарҙа тыуғандар[үҙгәртергә | вики-тексты үҙгәртергә]
- Байбулатов Раил Фәтхелислам улы (2.06.1937—22.07.2002), яҙыусы, публицист, тәржемәсе. 1962—1990 йылдарҙа Башҡортостан китап нәшриәтенең мөхәрририәт мөдире. Рәсәй Федерацияһының (1997) һәм Башҡорт АССР-ының (1988) атҡаҙанған мәҙәниәт хеҙмәткәре.
- Ғәлиева Рима Ғиниәтулла ҡыҙы (2.06.1947), Кушнаренко мәктәбе педагогы, Башҡортостан Республикаһының атҡаҙанған уҡытыусыһы.


text:
Яҡташыбыҙ Зарема Шәйхетдинова туған телендәге йыр менән «Һин супер» проектының жюри ағзаларын әсир итте Фото: Видео скриншоты
Яҡташыбыҙ Зарема Шәйхетдинова туған телендәге йыр менән «Һин супер» проектының жюри ағзаларын әсир итте
Яҡташыбыҙ Зарема Шәйхетдинова туған телендәге йыр менән «Һин супер» проектының жюри ағзаларын әсир итте Фото: Видео скриншоты
ӨФӨ, 2018 йыл, 23 апрель. /«Башинформ» мәғлүмәт агентлығы, Гөлфиә Акулова/.
Башҡортостандың Әбйәлил районынан 15 йәшлек Зарема Шәйхетдинова башҡорт телендәге йыр менән «Һин супер» проектының жюри ағзаларын әсир итте. Уларҙың барыһы ла йәшел төймәгә баҫты. Балалар йортонда тәрбиәләнгән ауыр яҙмышлы ҡыҙыҡай «Рәхмәтлемен атай, әсәйемә» йырын тәҡдим итте. Жюри ағзалары йәш йырсының оҫталығын һәм күңел һалып башҡарыуын билдәләне.
Бынан алда Зарема проектта бәхетле осраҡ буйынса һәм халыҡ йыры арҡаһында тороп ҡалғайны. Тәүҙә ул «Titanium» йыры менән сығыш яһаны, ләкин жюри ағзалары, ҡыҙ йырҙы дөрөҫ һайламаған тигән фекергә килеп, унан халыҡсан йыр башҡарыуын һораны. Яҡташыбыҙ башҡорт телендә «Бер алманы бишкә бүләйек» йырын йырлап күрһәтте.
Ҡыҙғанысҡа ҡаршы, сирек финалда сығыш яһағандан һуң Зарема Шәйхетдинова проекттан төшөп ҡалды. Ярымфиналға Краснодар крайынан Зеновия Сверчкова, Латвиянан Артем Семенов, Архангельск өлкәһенән Эльвира Филатова үтте. Өфөнән 9 йәшлек Анжелика Лазарева ла ярымфиналға сыҡты. Ул жюриҙы тылсымлы тауышы һәм һәләте менән әсир итте.
«Һин супер» халыҡ-ара йыр конкурсында ата-әсә ҡарауынан мәхрүм ҡалған балалар ҡатнаша. Музыкаль ғаиләлә донъяға килгән Зарема Шәйхетдинова биш йәшендә атаһын юғалтҡан, әсәһе эсә башлаған, шул рәүешле ҡыҙ ҡустыһы менән балалар йортона эләккән. Ике йыл элек атай урынына ҡалған ике туған ағаһы ла вафат булған. Әле Зарема балалар йортонда йәшәй. Ҡайһы берҙә әсәһе килеп китә, ләкин балаларын өйөнә алып ҡайтырға йыйынмай. Анжелика Лазареваны тәрбиәгә алған ата-әсәһе ҡарай. Улар сабыйҙы өс йәшенән бирле тәрбиәләй. Балалар йортона ул ике йәшендә ата-әсәһе вафатынан һуң килеп эләгә. Ҡыҙыҡай үҙенең өләсәһе менән олатаһын күрергә хыяллана.
http://www.bashinform.ru/news/1148380-zarema-shaykhitdinova-iz-bashkirii-poluchila-ot-zhyuri-proekta-ty-super-chetyre-zelenye-knopki-za-pe/


text:
Төҙөлөш өлкәһендәге проблемаларға айырым иғтибар биреләсәк
Башҡортостан Республикаһы Президенты Рөстәм Хәмитовтың БР Профсоюздар федерацияһы менән осрашыуы ваҡытында төҙөлөш тармағы яҙмышы ла тикшерелде.
Халыҡ хужалығының бөтә тармаҡтарында кире сағылған иҡтисади көрсөк төҙөлөшкә лә ҡағылмай ҡалманы. Һәм 2008 йылға тиклем әүҙем үҫешкән тармаҡ аҫҡа тәгәрәне.
— Көрсөк ваҡытында беҙ өс меңгә яҡын ағзабыҙҙы юғалттыҡ, бөгөн 20 меңгә яҡын кеше тулы көскә эшләмәй – ҡыҫҡартылған эш аҙнаһы йәки ҡыҫҡартылған эш көнө режимында эшләй, — тине республика төҙөлөш һәм төҙөлөш материалдары сәнәғәте хеҙмәткәрҙәре профсоюзы рәйесе Павел Александров.
Һуңғы ваҡытта төҙөлөш өлкәһе хеҙмәткәрҙәренең дә эш хаҡы ныҡ ҡына кәмене. Әгәр 2008 йылда ул уртаса 14 – 17 мең һум тәшкил итһә, 2009 йылда иһә – 12 мең, ә хәҙер ете-туғыҙ мең һум кимәлендә. Өҫтәүенә эш хаҡын ике-өс айға тотҡарлау ғәҙәти күренешкә әйләнде.
Бөгөн республика төҙөүселәр профсоюзын борсоған икенсе бер проблема – тармаҡҡа сит илдәр эшсе көстәрен йәлеп итеү.
— Башҡа илдәрҙән ялланған эшселәр республикабыҙ халҡы эшләй алырлыҡ вакансияларҙы биләй, — тине Павел Александров. — Ә был эшһеҙлек менән былай ҙа яҡшынан булмаған хәлде тағы ла ҡатмарлаштыра.
Рөстәм Хәмитов әйтеүенсә, бөгөн төҙөлөш – халыҡ хужалығының иң ҡатмарлы тармаҡтарының береһе. Унда проблемалар күп булыу ғына түгел, “ҡараңғы урындар” ҙа байтаҡ. Әйтәйек, шул уҡ эш хаҡы менән барыһы ла шыма булмауы ихтимал.
— Һәр хәлдә республикала төҙөлөш өлкәһендәге проблемаларҙы хәл итеүгә айырыуса ҙур иғтибар биреләсәк, — тине Рөстәм Хәмитов. – Ә бөгөн тармаҡ алдында торған төп бурыс – торлаҡ төҙөлөшө күләмдәрен арттырыу. Ул беҙҙә йылына дүрт-биш миллион квадрат метрға етергә тейеш.


text:
Республиканың тау саңғыһы курортында 14 йәшлек спортсы ҡыҙ һәләк булған Фото: Мирон Доровских
Республиканың тау саңғыһы курортында 14 йәшлек спортсы ҡыҙ һәләк булған
Республиканың тау саңғыһы курортында 14 йәшлек спортсы ҡыҙ һәләк булған Фото: Мирон Доровских
ӨФӨ, 2018 йыл, 18 ғинуар. /«Башинформ» мәғлүмәт агентлығы, Гөлфиә Акулова/.
Әбйәлил районында Яҡтыкүлдән алыҫ булмаған тау саңғыһы трассаһында 14 йәшлек ҡыҙ һәләк булған, тип хәбәр итә республика Тәфтиш комитеты.
Бәхетһеҙ осраҡ 17 ғинуарҙа теркәлгән. Ҡыҙ бында тренер етәкселегендә Силәбе өлкәһе Магнитогорск ҡалаһындағы «Металлург-Магнитогорск» спорт клубының 11 спортсыһынан торған төркөмдә шөғөлләнгән булған. Сираттағы күнекмә ваҡытында ул йығылған һәм юлдан ситтә ташҡа башы менән бәрелгән. Ауыр йәрәхәттән шунда уҡ йән биргән.
Тәфтиш органдары ошо осраҡ буйынса енәйәт эше ҡуҙғатҡан. Әлеге ваҡытта ваҡиға сәбәптәрен асыҡлауға йүнәлтелгән оператив-эҙләү саралары үткәрелә. Фажиғә урыны тикшерелгән, үлем сәбәбен билдәләү өсөн суд-медицина экспертизаһы тәғәйенләнгән. Енәйәт эшен тикшереү дауам итә.
http://www.bashinform.ru/news/1105367-v-bashkirii-na-gornolyzhnom-kurorte-pogibla-14-letnyaya-sportsmenka/


text:
Светлана Арғынбаева Төркиәлә Опера көндәрендә ҡатнашты
Төркиәлә ТӨРКСОЙ халыҡ-ара опера сәнғәте көндәре тамамланды. Туғыҙ илдән йыйылған опера йырсылары араһында унда Башҡорт дәүләт опера һәм балет театры солисы, Башҡортостандың халыҡ артисы Светлана Арғынбаева ла ҡатнашты.
Йола буйынса ТӨРКСОЙ Опера көндәре Мерсин ҡалаһының Опера һәм балет театры сәхнәһендә башланды һәм Төньяҡ Кипрҙа Гирнэ ҡалаһында дауам итте. Был ҡалаларҙа артистар Мерсин опера һәм балет театры оркестры оҙатыуында сығыш яһаны. Тамашасыға Әзербайжан, Ҡаҙағстан, Ҡырғыҙстан, Төркиә, Хакасия, Башҡортостандан һәм башҡа илдәрҙән килгән опера театрҙары солистары башҡарыуында классик операларҙан ариялар тәҡдим ителде.
«Мерсин төрки телле опера сәнғәте үҙәгенә әйләнгән. Йыл һайын Мерсин халҡы был сараны түҙемһеҙлек менән көтөп ала. Киләсәктә ТӨРКСОЙ халыҡ-ара опера сәнғәте көндәре Төркиә ҡалаларында ғына түгел, Европа илдәрендә лә лайыҡлы урын аласаҡ», — тип иҫәпләй ТӨРКСОЙ-ҙың генераль секретаре Дюсен Касеинов.
Хәтерегеҙгә төшөрәбеҙ, Башҡортостан вәкилдәре Төркиәлә үткәрелгән ТӨРКСОЙ халыҡ-ара опера сәнғәте көндәрендә беренсе тапҡыр ғына ҡатнашмай. Башҡортостан исеменән бығаса Башҡорт дәүләт опера һәм балет театры солистары Салауат Асҡаров, Әлфиә Кәримова, Илһам Вәлиев, Руслан Хәбибуллин һәм башҡалар сығыш яһаған.


text:
РФ Президенты Хакимиәтенең эш төркөмө Өфөлә ШОС һәм БРИКС саммиттарын үткәреүгә әҙерлек барышын тикшерҙе
РФ Президенты Хакимиәтенең эш төркөмө Өфөлә 2015 йылда ШОС һәм БРИКС саммиттарын үткәреүгә әҙерлек барышын тикшерҙе.
Мәскәү вәкилдәре инфраструктура объекттарын ҡараны һәм саммиттарҙа ҡатнашасаҡ ил башлыҡтары, делегациялар, журналистар өсөн маршрут әҙерләне.
Атап әйткәндә, ҡунаҡтар Конгресс-холда булды һәм бинаға капиталь ремонт үткәреү проекты менән танышты. Форумдарҙа ҡатнашыусыларҙың хәүефһеҙлеген тәьмин итеү мәсьәләһенә айырыуса иғтибар бүленде.
«Эш йомғаҡтары буйынса делегацияларҙың сараларҙа ҡатнашыу планы проекты әҙерләнде. Халыҡ-ара кимәлдәге сараларҙы үткәреү буйынса барлыҡ талаптарҙы үтәү һәм тәмьин итеү йәһәтенән федераль органдар менән бындай тығыҙ хеҙмәттәшлек Өфө өсөн үтә мөһим», — тип хәбәр иттеләр «2015 йылда Өфө ҡалаһында ШОС һәм БРИКС сараларын үткәреү өсөн шарттар булдырыу буйынса проекттарға ярҙам итеү офис-төркөмө» автономиялы коммерцияға ҡарамаған ойошмаһының матбуғат хеҙмәтенән.


text:
Әғлә Күсемов еңел атлетика ветерандары донъя беренселегендә дүрт алтын миҙал яулаған
Спортса атлау буйынса туғыҙ тапҡыр донъя чемпионы Өфөлә йәшәүсе Әғлә Күсемов Бразилияның Порт-Алегри ҡалаһында ветеран спортсылар араһында үткән еңел атлетика буйынса XX донъя чемпионатында бер юлы дүрт алтын миҙал яулаған, тип хәбәр ителә «Ҡыҙыл таң» гәзитенең бөгөнгө һанында. Ярышта донъяның 82 иленән дүрт меңләгән спортсы ҡатнашҡан. Рәсәй данын 35 ветеран-спортсы яҡлаған. Башҡортостандан ете кеше ҡатнашҡан, улар араһында Әғлә Күсемов та бар.
— Стартҡа мин дүрт тапҡыр сыҡтым, — тип һөйләй матбуғатҡа Әғлә Күсемов. — Атлантик океан буйындағы ярыш айырыуса иҫтә ҡалды. 10 һәм 20 саҡрымлыҡ дистанцияларҙа – шәхси, 5 һәм 10 саҡрымлыҡ дистанцияларҙа команда беренселегендә ҡатнаштым. Ярышта бик күп тәжрибәле еңел атлеттар ҡатнашыуына ҡарамаҫтан, дистанцияларҙы мин еңел үттем. Украина спортсыһы Микуло Панасейко минән ҡалышмаҫҡа тырышһа ла, барыбер ҡыуып етә алманы.
Белешмә өсөн. Төрлө ярыштарҙа Әғлә Күсемов спортса атлау менән бөтәһе өс мең саҡрымдан күберәк ара үткән. Африканан тыш, бөтә ҡитғаларҙа булған, шул иҫәптән Японияла, Австралияла, Испанияла, Пуэрто-Рикола һәм башҡа илдәрҙә. Уның иҫәбендә йөҙләгән миҙал, бик күп грамоталар һәм миҙалдар. Үҙенең 65 йәшендә ул Рәсәйҙә генә түгел, Европала һәм донъяла ла алдынғы еңел атлеттарҙың береһе. Әғлә Күсемов әле һаман ярыштарҙа ҡатнаша, иртәләрен бер нисә километрға йүгереп, элеккесә күнекмәләр яһай.


text:
Киләсәкте хәстәрләп
21 ноября 2017 йыл | Урындағы үҙидара
Урындағы башланғыстарҙы яҡлау программаһы бынан ике йыл элек булдырылғайны. Ошо арауыҡта районда байтаҡ эштәр башҡарылды. Былтыр Аҡкүл клубын ремонтлау, Толпарҙа янғынға ҡаршы насостар, Бельский ауыл биләмәһендә "МТЗ” тракторы һатып алыу һәм башҡа эштәр атҡарылды. Быйыл иһә Имәндәш ауыл биләмәһе "МТЗ” тракторы алды, Красноусолда "Йәшлек” ял паркы ошо программа буйынса яңыртылды, ошо уҡ программа буйынса Бурлыла мәҙәниәт усағы, Йөҙимәндә һыу үткәргес яңыртыла.
Ә бына Үтәк ауылы халҡы дөйөм йыйылышта балалар майҙансығы һатып алыу хаҡында һүҙ ҡуҙғатҡан һәм уны эшләп тә ҡуйған. Үткән йомала балалар майҙансығы тантаналы шарттарҙа асылды. Көн бер аҙ болоҡһоп, ҡар ҡатыш ямғыр яуып тороуға ҡарамаҫтан, йәше-ҡарты һәм балалар ауыл мәҙәниәт йорто эргәһенә йыйылды. Тәүге һүҙ Үтәк ауыл биләмәһе башлығы Фәрит Бохаровҡа бирелде.
- Был программала ҡатнашыу өсөн февраль, апрель, май айҙарында халыҡ менән дөйөм йыйылыштар үткәрелде. Унан инде документтар тултырыу, халыҡтан аҡса йыйыу эштәре башланды. Инициатив төркөмдәге ауыл старостаһы Ишбулды Ғиззәтуллин, китапханасы Гөлназ Маннанова кеүек уңғандарға ҙур рәхмәтлемен. Шулай уҡ ошо эште атҡарыуға аҡсалата ярҙам күрһәткән шәхси эҡыуарҙар – Руслан Рәжәпов, Алик Арыҫланов, Винер Бохаров, Ғәле Фәйезов, Әлфиә Фәйзуллина, Азат Кәримов,
Рауил Ғафаров кеүек егеттәргә лә рәхмәтем ҙур. Документ әҙерләүҙә ауыл хакимиәтенең эштәргә идара итеүсеһе Зөлфиә Абдрахманованың ярҙамы ҙур булды. Ә инде ауылыбыҙҙың декоратор-дизайнеры, рәссамы Илдар Баймөхәмәтов балалар майҙансығының проектын ғына эшләп ҡалманы, ошо майҙансыҡҡа 50 мең һумлыҡ ҡапҡа эшләп бүләк итте, майҙансыҡҡа ҡауҙы (аист) һындары урынлаштырҙы. Шулай уҡ майҙансыҡты уратып кәртәләп алыуҙа Илшат Аҙнабаев менән Ринат Маликов ҙур тырышлыҡ һалды. Биләмәгә ҡом-таш һалыуҙа Булат Һатлыҡовтың да тырышлығы ҙур булды һәм уларҙың һәммәһенә лә ҙур рәхмәт белдерәм, ауылыбыҙҙа балаларҙың шат тауыштары гөрләп торһон, - тине ауыл биләмәһе башлығы Фәрит Бохаров.
Район хакимиәте башлығының социаль мәсьәләләр буйынса урынбаҫары Руслан Салауатов Үтәк ауылы халҡын һәм балаларҙы ошондай майҙансыҡ асылыуы айҡанлы ихлас ҡотланы, уйын әйберҙәрен ватмай, ҡәҙерләп һаҡларға саҡырҙы.
Ауыл старостаһы Ишбулды Ғиззәтуллин ошо программаға инә алғандары өсөн ауыл биләмәһе башлығы Фәрит Радик улына ҙур рәхмәт белдерҙе.
Бына тантаналы мәл етә – ал таҫманы киҫеү хоҡуғы балаларҙың үҙҙәренә – Алһыу Маннанова менән Алик Һатлыҡовтарға бирелә. Ысынлап та, дан итеп төҙөлгән балалар майҙансығы. Бер нисә урында бәүелсәк, әйләнмәләр, шыуып төшөү урындары урынлаштырылған. Бәләкәй балаларға ҡомда уйнау урыны ла бар. Йәйге эҫелә ҡояштан һаҡланыу өсөн япмаһы ла булдырылған. Дөйөм алғанда, Үтәк ауыл мәҙәниәт йорто эргәһендә урынлаштырылған балалар майҙансығы балаларҙың шат тауышынан гөрләп торор,
ауылда тыуымдың артыуын һәм Үтәк мәктәбенең яңынан урта мәктәпкә әүерелеүен теләргә ҡала.
Урындағы башланғыстарҙы яҡлау программаһы буйынса булдырылған был майҙансыҡ бер миллион һумдан ашыу хаҡҡа төшкән. Шуның 112 мең һумын ауыл халҡы, 112 мең һумын ауыл биләмәһе, 95 мең һумын эшҡыуарҙар һәм 750 мең һумын дәүләт ҡаплатҡан. Районда 16 ауыл биләмәһе араһында тик 6-һы ғына ошо программала ҡатнашыу хоҡуғы ала алыуҙары үтәктәрҙең ныҡышмалылығы һөҙөмтәһе тип ҡарарға кәрәктер. Унан килеп, был программала балалар майҙансығы булдырыу өсөн башҡа ҡатнашыусы ла юҡ. Башҡа ауыл биләмәләрендә сетерекле башҡа мәсьәләләр етерлек. Йәғни Үтәк ауыл биләмәһе башҡаларҙан бер аҙым алда бара. Башҡа ауыл биләмәләрендә газ һәм һыу булмаған осорҙа уҡ әлеге район хакимиәте башлығы Рәмил Бохаров хәстәрлеге менән канализацияһына тиклем үк эшләтеп ҡуйҙылар бында. Газ, һыу, канализация бар, ауыл урамдарына асфальт түшәлгән, төндә яҡтылыҡ, янғын һағы посы бар, шуға ла халыҡтың ҡалалағы кеүек балалар майҙансығы һорауы ғәжәп күренеш түгел. Әлбиттә, райондың башҡа ауылдары өсөн был сәйерерәк күренә. Үтәк ауыл биләмәһе үҙәк ауылды ғына ҡарамай, быйыл Туғай һәм Игенселәр ауылдарында ла хаҡы йөҙәр мең һумлыҡ булған балалар майҙансығы урынлаштырылған. Был да киләсәкте ҡайғыртып эшләнгән эштәрҙең береһе. Бына шулай йәшәй үтәктәр.
Самат ҒӘЛИУЛЛИН.


text:
Латыпов Дим һүрәте
Латыпов Дим һүрәте 2 класс Әбйәлил раәоны Дәүләт урта мәктәбе ...
Хәлилов Вилдан һүрәте
Хәлилов Вилдан һүрәте 2 класс Әбйәлил раәоны Дәүләт урта мәктәбе ...
Солтанбаева Юлиә һүрәте
Солтанбаева Юлиә һүрәте 2 класс Әбйәлил раәоны Дәүләт урта мәктәбе ...
Килдейәрова Рүзинә һүрәте
Килдейәрова Рүзинә һүрәте 3а класс Әбйәлил раәоны Дәүләт урта мәктәбе ...
Ғибәҙәтова Нурия һүрәте
Ғибәҙәтова Нурия һүрәте 3а класс Әбйәлил раәоны Дәүләт урта мәктәбе ...
Ялалов Данияр һүрәте
Ялалов Данияр һүрәте 2 класс Әбйәлил раәоны Дәүләт урта мәктәбе ...
“ЙЫҺАНҒА СӘЙӘХӘТ”
...
«Сик һаҡсыһы»
16.02.18 | Раздел: 23 февраль, Еңеү көнө, Бәпембә, Һүрәттәр
...


text:
«Башҡортостандың иң яҡшы тауарҙары» конкурсы старт алды
Республикала “Рәсәйҙең 100 иң яҡшы тауары” Бөтә Рәсәй конкурсының төбәк этабы старт алды.
Был конкурс БР Хөкүмәте бойороғона һәм 2009-2011 йылдарға “Башҡортостан Республикаһында тауарҙар һәм хеҙмәтләндереүҙәр сифаты һәм хәүефһеҙлеге” программаһына ярашлы йыл һайын үткәрелә.
Комиссия тауарҙарҙы һәм хеҙмәтләндереүҙәрҙе «производство-техник тәғәйенләнештәге продукция», «халыҡ өсөн сәнәғәт тауарҙары», «аҙыҡ-түлек тауарҙары» «хеҙмәтләндереүҙәр» номинацияларында ҡараясаҡ.
Был конкурс сиктәрендә шулай уҡ «Иң яҡшы сифат менеджменты системаһы» һәм «Сифат буйынса иң яҡшы менеджер» конкурстары үткәрелә.
Республика конкурс комиссияһы ҡарауына заявкалар һәм документтар комплекттарын БР Стандартлаштырыу, метрология һәм сертификация үҙәге 2010 йылдың 1 мартына тиклем ҡабул итә.


text:
Салауаттан Михаил Смирнов А.Н.Толстой исемендәге халыҡ-ара әҙәби конкурс лауреаты булды
Көн элгәре Дәүләт Думаһында А.Н.Толстой исемендәге халыҡ-ара балалар һәм үҫмерҙәр әҙәбиәте конкурсы лауреаттарын наградлау тантанаһы үтте.
Конкурс лауреаттары араһында Башҡортостан вәкиле лә бар. Ул – Салауат ҡалаһынан Михаил Смирнов. «Юғалған бала саҡты ҡайтар» («Верни потерянное детство») повесы өсөн «Үҫмерҙәр өсөн проза» номинацияһында ул конкурс дипломына лайыҡ булды.
Наградлау тантанаһын асып, Дәүләт Думаһының Ғаилә, ҡатын-ҡыҙҙар һәм балалар мәсьәләләре буйынса комитеты рәйесе Елена Мизулина, «А.Н.Толстой исемендәге халыҡ-ара конкурс илдең төпкөл төбәктәрендә йәшәүсе һәләтле балалар яҙыусылары өсөн уникаль мөмкинлектәр тыуҙыра», тип билдәләне.
Бәйгенең ойоштороу комитеты рәйесе, Рәсәйҙең Йәштәр йәмәғәт палатаһы ағзаһы Михаил Синицын бәйге хаҡында былай тине: «Бындай конкурстар бөгөн балалар әҙәбиәтенең тере булыуын, ә яҙыусыларҙың үҙҙәре алдына етди маҡсаттар ҡуйыуын күрһәтә».
Конкурс дүртенсе тапҡыр үткәрелә, һәм әлеге йыл күп күрһәткестәр буйынса рекордлы булды, тип хәбәр итте Рәсәй Йәштәр йәмәғәт палатаһының матбуғат секретары Мери Саркисян. Уның географияһы киңәйтелде. Мәскәүгә бөтә донъянан – Белоруссия, Украина, Ҡаҙағстан, Латвия, Израиль, Америка, шулай уҡ Рәсәйҙең бөтә төбәктәренән эштәр ебәрелде. Конкурста ҡатнашыусылар һаны буйынса ла рекорд ҡуйылды: бәйгелә 300-ҙән ашыу кеше ҡатнашты. Улар араһынан жюри 14 иң яҡшы ҡатнашыусыны һайлап, наградалар тапшырҙы.
Наградлау тантанаһы дуҫтарса мөхиттә үтте. Рәсәйҙең атҡаҙанған артисы һәм жюри ағзаһы Татьяна Судец бәйгелә ҡатнашыусыларҙың береһе – Любовь Терехованың шиғырын яттан һөйләп ишеттерҙе. Был барыһы өсөн дә көтөлмәгән хәл булды. Шиғырҙы жюри ағзаһы эштәрҙе ҡараған саҡта иҫләп ҡалған. Татьяна Судец һүҙҙәренсә, үҙенең әҫәрҙәре аша балаларға Ватаныбыҙҙың тарихы хаҡында һөйләү яҙыусының төп бурысы булып тора.
Конкурсты ойоштороусылар – Рәсәйҙең Яҙыусылар союзы һәм Йәштәр йәмәғәт палатаһы наградалар һәм бүләктәр тапшырыу менән генә сикләнмәне. Улар үҙҙәре алдына авторҙарҙың төрлө әҫәрҙәрен балаларға еткереү маҡсатын ҡуйған. «Рәсәй тимер юлдары» асыҡ акционерҙар йәмғиәте менән берлектә улар үҙҙәренең бер идеяһын тормошҡа ашырырға ниәтләй. Ата-әсәләре менән ҡуша алыҫ ергә сәйәхәт ҡылған балалар өсөн бәйгене ойоштороусылар махсус программа уйлап тапҡан. Уға ярашлы, сәйәхәт барышында балалар өсөн аудиопрограммалар ҡуйыласаҡ. Ул программалар Халыҡ-ара балалар һәм үҫмерҙәр әҙәбиәте конкурсында еңеүселәрҙең әҫәрҙәренән ғибәрәт.


text:
Рөстәм Хәмитов тәүге бала өсөн 300 мең һум алырға хоҡуҡлы йәш ғаиләләр категорияһын киңәйтеү бурысын ҡуйҙы
Республика башлығы Хөкүмәткә тәүге бала өсөн 300 мең һум алырға хоҡуҡлы йәш ғаиләләрҙең категорияларын киңәйтеү мәсьәләһен, шулай уҡ уны файҙаланыу йүнәлештәрен ҡарарға ҡушты.
«Башҡортостанда ярты миллиондан ашыу балалы ғаиләләргә ҙур иғтибар бүленә, — тип һыҙыҡ өҫтөнә алды төбәк башлығы. — Уларға булышлыҡ итеү өсөн йыл һайын республика ҡаҙнаһынан 10 миллиард һум самаһы аҡса йүнәлтелә, социаль ярҙам саралары ҡулланыла. Беренсе балаһы тыуған йәш ғаиләләр 300 мең һум аҡса ала. Шулай итеп, икенсе бала өсөн әсәлек капиталы һәм өсөнсөһө өсөн ер участкаһы биреү менән бергә республикала балалы ғаиләләргә ярҙам итеү системаһы булдырылды».
Рөстәм Хәмитов билдәләүенсә, Башҡортостандың әсәлекте һәм балалыҡты яҡлау, перинаталь үҙәктәр төҙөү, социаль етемлекте иҫкәртеү өлкәһендәге тәжрибәһе федераль кимәлдә танылыу алды. Республика башлығы Ғаилә, хеҙмәт һәм халыҡты социаль яҡлау министрлығы алып барған эштең, иғтибар үҙәгендә ғаилә булған мөхитте үҫтереүҙең мөһимлеген билдәләне.
«Муниципалитеттарҙы бәхетле йәшәү рәүеше биләмәләренә әйләндереү йәһәтенән сараларҙы бойомға ашырыу буйынса перспективалы программа күҙаллана. Программаның төп идеяһы — бәхетле тормошҡа юл ғаиләнән башлана», — тине Рөстәм Хәмитов.
Теги: Рөстәм Хәмитов Башҡортостан Башлығы мөрәжәғәтнамәһе


text:
Газета "Йәшлек" » Новости » Мәҙәниәт » Страница 9
“Нисек бармын, шулай булып ҡала белеү –төп принцибым”
Новости / Мәҙәниәт // 16-07-2016, 20:53
Тәүге аҙымдарың менән, “Илһам"!
Новости / Мәҙәниәт // 11-07-2016, 12:51
Тыуған ерҙән ситкә китһәң, үҙ илеңдең, телеңдең, яҡташтарыңдың ҡәҙерен нығыраҡ белә башлайһың, тиҙәр. Шуғалыр ҙа республиканан ситтә йәшәүсе яҡташтарыбыҙ төрлө ойошмаларға, ассоциацияларға берләшеп, телебеҙҙе, мәҙәниәтебеҙҙе пропагандалап йәшәй, милләттәштәре менән тығыҙ аралаша. Был йәһәттән мәскәүҙәр уңды тип әйтергә була: “Аҡ тирмә” башҡорт мәҙәниәте үҙәге яҡташтарҙы бергә туплап, уларға үҫергә, баш ҡаланы яуларға ярҙам итә. Шулай уҡ “Алтынай” бейеү ансамбле илебеҙҙең баш ҡалаһында һәр ваҡыт Башҡортостан Республикаһының бренды, күрһәткесе булараҡ сығыш яһай. Былтыр актерлыҡ һәләте булған Мәскәү башҡорттары “Илһам” театр түңәрәгенә берләште....
Йырҙан өҫтөн ғаилә бәхете йәки ни өсөн Ирина Хафизова Илештә йәшәй?
Новости / Мәҙәниәт // 11-07-2016, 11:26
17 майҙа “Башҡортостан” дәүләт концерт залында үткән “Гәлсәр һандуғас” телефестивале концертынан һуң бер төркөм ҡатын-ҡыҙҙың һөйләшеүенә шаһит булдым:
– Был “Гәлсәр”ҙәр үтә лә шәп йырлай, афарин. Әммә Ириналары булмауы кәйефте төшөрҙө...
– Эйе шул, бигерәк моңло тауышлы ине шул ҡыҙ бала. Әллә ниңә сәхнәне ташланы ла ҡуйҙы…
– Юҡты һөйләмәгеҙ, анауындай талант менән кеше сәхнәнән китәме инде?! Йә юлы төшмәгәндер, йә балаларын ҡалдырырға кеше тапмағандыр......
– Был “Гәлсәр”ҙәр үтә лә шәп йырлай, афарин. Әммә Ириналары булмауы кәйефте төшөрҙө...
– Эйе шул, бигерәк моңло тауышлы ине шул ҡыҙ бала. Әллә ниңә сәхнәне ташланы ла ҡуйҙы…
– Юҡты һөйләмәгеҙ, анауындай талант менән кеше сәхнәнән китәме инде?! Йә юлы төшмәгәндер, йә балаларын ҡалдырырға кеше тапмағандыр......
Их, Йомабай, һине һағынып уйнала ҡурай...
Новости / Мәҙәниәт // 7-07-2016, 12:24
Артистарҙы күреп, күңелебеҙ таҙарһын ине
Новости / Мәҙәниәт // 27-06-2016, 16:27
Күңеле аша йыр-моңдо тойоп...
Новости / Мәҙәниәт // 24-05-2016, 10:21
Хәйбулла районының Йәнтеш ауылы егете Азат Исҡужин йырҙар яҙып, кешеләрҙе матурлыҡҡа әйҙәй
Кешегә үҙе күтәрерлек кенә һынау бирелә, тиҙәр. Тик, ҡыҙғанысҡа ҡаршы, уларҙы ауыр күреп, бар донъяға ҡул һелтәгәндәр ҙә осрай. Ә кемдер, киреһенсә, һәр һынауҙан сыныға, нығына һәм ошо көслөлөгө менән башҡаларҙа һоҡланыу тойғолары уята....
Киноға төшкән ағай
Новости / Мәҙәниәт // 19-05-2016, 13:53
Учалы районының Өргөн ауылында йәшәүсе Рауил Мөхәмәтйәнов әрмелә сағында "Һуғыш һәм солох", "Яңғыҙлыҡ" һәм башҡа фильмдарҙың эпизодтарында ҡатнаша
Ауылдаштарым араһында үҙенең ябайлығы, ярҙамсыллығы, кешелеклелеге менән айырылып торған Рауил ағайҙы ниңәлер яҡын күрәм. Бер ваҡытта ла уның кеше араһында маһайып йөрөгәнен йәки берәйһенә тауыш күтәргәнен күреп-ишеткәнем булманы. Үҙенең һөйөклө ҡатыны Миңйыһан еңгә менән ҡәҙимге ауыл тормошона сумып, күп итеп мал, ҡош-ҡорт тотоп, өй, баҡса тулы гөл-сәскәләр үҫтереп, инде һәр береһе үҙ аллы донъя көткән балаларының ул-ҡыҙҙарын ҡарашып, булғанына шөкөр итеп йәшәй....
Ауылдаштарым араһында үҙенең ябайлығы, ярҙамсыллығы, кешелеклелеге менән айырылып торған Рауил ағайҙы ниңәлер яҡын күрәм. Бер ваҡытта ла уның кеше араһында маһайып йөрөгәнен йәки берәйһенә тауыш күтәргәнен күреп-ишеткәнем булманы. Үҙенең һөйөклө ҡатыны Миңйыһан еңгә менән ҡәҙимге ауыл тормошона сумып, күп итеп мал, ҡош-ҡорт тотоп, өй, баҡса тулы гөл-сәскәләр үҫтереп, инде һәр береһе үҙ аллы донъя көткән балаларының ул-ҡыҙҙарын ҡарашып, булғанына шөкөр итеп йәшәй....
“Насар уйлы кеше һәйбәт музыкант була алмай”
Новости / Мәҙәниәт // 28-04-2016, 11:51
Аҡ күңелле ҡара малай
Новости / Мәҙәниәт // 21-04-2016, 12:09
“Ләйсән” – беҙҙең байрам!
Новости / Мәҙәниәт // 18-04-2016, 12:13
Өфөлә билдәле журналист Луиза Фархшатованың Учалы районының данлыҡлы бейеү ансамбленә арналған китабының исем туйы үтте
"Башҡортостан" дәүләт концерт залы һис ҡасан буш тормай – өфөләрҙе һөйөндөрөп, тамашалар бер-бер артлы даими үтә. Ә ошо көндәрҙә концерт залын Учалы районы халҡы баҫып алып, геү килтерҙе генә уны! Һәр хәлдә, Уральск ҡасабаһының яртыһы шунда күсеп барғайны шикелле. Сөнки баш ҡалала билдәле журналист Луиза Фархшатованың данлыҡлы “Ләйсән” халыҡ бейеү ансамбле тураһында яҙған “Ләйсән” – беҙҙең байрам” (“Үҙебеҙ хаҡында үҙебеҙ...”) тигән китабының исем туйы үтте, һәм байрамғолдар (наурыздар, ишкендәр, иҫтамғолдар һ.б.) был саранан бер нисек тә ситтә ҡала алмай, тейәлешеп килеп еткәйне....
"Башҡортостан" дәүләт концерт залы һис ҡасан буш тормай – өфөләрҙе һөйөндөрөп, тамашалар бер-бер артлы даими үтә. Ә ошо көндәрҙә концерт залын Учалы районы халҡы баҫып алып, геү килтерҙе генә уны! Һәр хәлдә, Уральск ҡасабаһының яртыһы шунда күсеп барғайны шикелле. Сөнки баш ҡалала билдәле журналист Луиза Фархшатованың данлыҡлы “Ләйсән” халыҡ бейеү ансамбле тураһында яҙған “Ләйсән” – беҙҙең байрам” (“Үҙебеҙ хаҡында үҙебеҙ...”) тигән китабының исем туйы үтте, һәм байрамғолдар (наурыздар, ишкендәр, иҫтамғолдар һ.б.) был саранан бер нисек тә ситтә ҡала алмай, тейәлешеп килеп еткәйне....


text:
Ерҙең уникаль булыуы гипотезаһы
Ерҙең уникаль булыуы гипотезаһы — Ферми парадоксыһына яуап итеп бирелгән гипотеза һәм ни өсөн Ер һымаҡ планетаны табыу мөмкинселеге әҙ тип әйтелә. Юғары үҫешкән тормош барлыҡҡа килеү өсөн Ергә оҡшаған планета булыуы шарт булып тора, ошо шарт Ерҙән башҡа цивилизацияларҙың булмауын аңлата. Ерҙең уникальлеге гипотезаһын беренсе мәртәбә палеонтолог Питер Уорд (ингл. Peter Ward) һәм астроном Дональд Браунли (ингл. Donald Brownlee) «Уникаль Ер: Ни өсөн юғары үҫешкән тормош Йыһанда киң таралмаған» (рус. Уникальная Земля: Почему высокоразвитая жизнь не является распространённым явлением во Вселенной, ингл. Rare Earth: Why Complex Life Is Uncommon in the Universe)[1] китабында яҙып сыға. Уорд һәм Броунли Дрейк тигеҙләмәһенең ҡушымтаһын ҡулланып Йыһанда ҡылыҡһырламаһы Ер һымаҡ булған планета булыуы ғәҙәттән тыш һирәк осраҡ тип иҫбат итә.
Иҫкәрмәләр[үҙгәртергә | вики-тексты үҙгәртергә]
- ↑ Ward, Peter; Brownlee, Donald. Rare Earth: Why Complex Life is Uncommon in the Universe. — Copernicus Books, January 2000. — ISBN 0-387-98701-0.


text:
- Подробности
- Просмотров: 438
ГОНИОЛИМОН (Goniolimon), татырлан һымаҡтар ғаиләһенә ҡараған үҫемлек заты. Яҡынса 25 төрө билдәле, Евразия һәм Төньяҡ Африка далаларында, ярымсүллектәрендә таралған. Башҡортостанда 3 төрө үҫә. Ҡытыршы-ҡырлы йәки тар ҡанатлы, сәскәлектә тармаҡланған һабаҡлы күп йыллыҡ үлән, бейеклеге 10—60 см. Япрағы тамыр яны розеткаһында, ябай, бөтөн (ҡыҙғылт Г. — ланцет, һылыу Г. һәм ҡыҙғылт Г. – киң, шыма), шыма ситле, буҙ-йәшел төҫтә. Сәскәһе ваҡ, каса япрағы буранка рәүешендә, тажы бөгөлмә, 5—10 ҡалаҡсалы, тажы 5 алһыу, миләүшә-ал төҫтәге, сәскә атҡандан һуң эскә бөгәрләнеүсе таж япраҡтарынан тора. Сәскәлеге эре, еңел һыныусан (орлоҡтоң таралыуына булышлыҡ итә) һеперткегә йәки ҡалҡансыҡҡа йыйылған 1—6 сәскәле башаҡ. Июнь—июлдә сәскә ата. Емеше асылыусан, бер орлоҡло, каса япрағы менән уратылған ярылы емешлек эргәлеге менән. Далала, ҡоро тупраҡлы һәм татырлы болонда, балсыҡлы, ташлы һәм ҡырсынташлы битләүҙә үҫә. Бейек Г. респ. бөтә терр‑яһында тиерлек осрай, һылыу Г. Башҡортостандың Урал алдында һәм Башҡортостан (Көньяҡ) Уралында үҫә, БР-ҙың Ҡыҙыл китабына индерелгән һылыу Г. 20 б. 30-сы йй. Хәйбулла р-нының Яңы Ергән а. янында үҫкән. Декоратив үҫемлектәр фитодизайнда киң ҡулланыла. Дуплау матдәләре бар, тирене дуплау өсөн һәм буяу булараҡ яраҡлы.
З.Е.Ҡылысова, С.С.Хәйретдинов
Тәрж. Г.А.Миһранова


text:
Матур ғаилә ауыл күрке
Тормош бит ул аҡҡан һыу кеүек, аға ла, аға: бала саҡ, йәшлек, унан инде ҡартлығы ла үҙен оҙаҡ көттөрмәй. Яҙасаҡ геройҙарым Шығай ауылында йәшәгән Нурбикә менән Инсаф КАНАФИНДАР һәм уларҙың матур тормошо тураһында.
Канафиндарҙың бергә йә- шәүҙәренә лә 45 йыл булып киткән. Ярты быуатҡа яҡын ғүмерҙе аҙ тип әйтеп булмай. Күптәргә өлгө булып, бынамын итеп гөрләтеп донъя көткән, йәмәғәт эштәренең уртаһында ҡайнаған Канафиндар нисек итеп танышып киткәндәр һуң?
Яҙмыш йәштәрҙе 1969 йылда Стәрлетамаҡ педагогия институтына уҡырға килгәс осраштыра. Математиканан имтихан биргән көндө танышып китә улар. Егет менән ҡыҙ уңышлы һынау тапшырып, бәхетле студент булыуға өлгәшә. Сентябрҙең тәүге көндәрендә үк уларҙы - 30 ҡыҙ, 6 егетте сыуаш ауылына колхозға ебәрәләр. Нәҡ шул ваҡытта Баймаҡ һылыуы Нурбикә үҙенең егәрлелеге, сибәрлеге менән егеттең күңелен арбай ҙа инде. Колхозда саҡта егеттәр һалам эҫкертләй, ә ҡыҙҙар иген елгәрә. Йәштәр бер ай самаһы колхоз эшендә сынығып, дәртле студент тормошонда ҡайнап, дуҫлыҡтарын мөхәббәт хисенә әүерелдереп, яңынан уҡырға ҡайта. Егет менән ҡыҙҙың ауылда башланған һөйөүе дауам итә, улар киноға йөрөй, бар буш ваҡытын бергә үткәрә. 1970 йылда Инсаф ағайҙы армияға алалар һәм уны Мәскәү өлкәһенә хеҙмәт итергә ебәрәләр. Айырылып тороу ике аралағы хистәргә тағы ла нығыраҡ ялҡын өҫтәй. Ике яҡтан да мөхәббәт хаттары яуа. Ҡышҡы каникул мәлендә Нурбикә апай Мәскәүгә Ленин мавзолейын күрергә барыуы тураһында хәбәр итә. Ваҡыт еткәс, ул апайынан аҡса алып тороп, һөйгән егете янына юллана. Инсаф ағай Нурбикә апайҙы Мәскәү, Ҡыҙыл майҙан, үҙенең һалдат тормошо менән таныштыра. 3 көн бергә булғандан һуң, ике аралағы тойғоларҙы тағы ла нығыраҡ ышаныслыраҡ итеп ҡыҙ кире ҡайтып китә. Тарих ҡабатлана тигәндәй, ҡасандыр, 1943 йылда Инсаф ағайҙың әсәһе лә һуғышҡа әҙерләнгән егете янына барып, бер аҙна буйы уның эргәһендә булып ҡайтҡан була.
Инсаф Хәсән улы, 1972 йылдың декабрендә армиянан ҡайтҡас, Шығай мәктәбендә уҡытыусы булып эш башлай. Улар Нурбикә Әнүәр ҡыҙы IV курсты тамамлар алдынан гөрләтеп туй яһай. Шулай итеп, ике йәш белгес ауыл мәктәбендә ең һыҙғанып эшкә тотона. 1974 йылда Нурбикә Әнүәр ҡыҙы математика, хеҙмәт дәрестәрен уҡыта. Йәш ҡыҙҙарҙы хеҙмәткә, аш-һыу, бәйләм-сигеү, тегеү серҙәренә өйрәтеү уға бер ҡыйынлыҡ та тыуҙырмай. Ҡасандыр ул уҡытҡан, бөгөн үҙҙәре өләсәй булған ҡыҙҙар уға әле үҙ рәхмәтен белдереүҙән туҡтамай. Үҙ эшенең оҫтаһы булған уҡытыусы 38 йыл математика фәненән уҡытып, 2012 йылда хаҡлы ялға сыға. Ә Инсаф ағай иһә 41 йыл ғүмерен балаларға арнап, 2013 йылда пенсияға китә. Шулай ҙа ул буш ятмай, Шығай ауыл Советы буйынса Росгосстрах бүлегендә агент булып эшләүен дауам итә, “Урал” гәзитенең әүҙем хәбәрсеһе лә. Быйыл ул Аҙналы ауылында Канафиндарҙың Шәжәрә байрамын да ойоштора. Бының өсөн әллә күпме архив юлын тапарға тура килә уға. Һөҙөмтәлә ул туғандарының, 5 олатаһының шәжәрәһен төҙөүгә ирешә. Бәхетле пар дүрт ҡыҙ тәрбиәләп үҫтерә.
Нурия МӨХӘМӘТЙӘРОВА, Шығай урта мәктәбенең XI класс уҡыусыһы.


text:
Өфөлә милләт-ара һәм конфессия-ара мөнәсәбәттәр мәсьәләләре буйынса түңәрәк өҫтәл үтәФото: автор
Өфөлә милләт-ара һәм конфессия-ара мөнәсәбәттәр мәсьәләләре буйынса түңәрәк өҫтәл үтә
Өфөлә милләт-ара һәм конфессия-ара мөнәсәбәттәр мәсьәләләре буйынса түңәрәк өҫтәл үтәФото: автор
ӨФӨ, 2016 йыл, 3 ноябрь. /«Башинформ» мәғлүмәт агентлығы, Ләйлә Аралбаева/.
Өфөлә «Социология көҙгөһөндә Башҡортостан Республикаһында милләт-ара һәм конфессия-ара мөнәсәбәттәр» тип аталған түңәрәк өҫтәл үтә. «Башҡортостан» дәүләт концерт залына бөтә республиканан милли-мәҙәни үҙәктәрҙең етәкселәре, дәүләт власы органдары, фәнни-эксперт берләшмәләре, дини конфессияларҙың вәкилдәре йыйылды.
Сараны Башҡортостан Мәҙәниәт министрлығының Гуманитар тикшеренеүҙәр үҙәге ойошторған. Түңәрәк өҫтәл Халыҡтар берҙәмлеге көнөнә арналған.
«Тәүге тапҡыр бөтәһе алдында үҙебеҙҙең һәм хеҙмәттәштәребеҙҙең 2011 йылдан алып барған тикшеренеү һөҙөмтәләрен иғлан итәбеҙ, — тип билдәләне Гуманитар тикшеренеүҙәр үҙәге директоры Марат Мәрҙәнов. — Ошо мәсьәләлә ыңғай динамика күҙәтелә. Республика халҡы ла әүәлгесә бер-береһенә толерантлы һәм милләт-ара, конфессия-ара өлкәһендәге хәлде ыңғай баһалай. Бөгөн халыҡтың 80 проценттан ашыуы быны раҫлай. Фәнни-эксперт берләшмәһенең фекере (быйыл йәй уларҙан да һорау алдыҡ) халыҡтыҡы менән тап килә. Әлеге мәлгә хәлдәр ҡыуанырлыҡ һәм Халыҡтар берҙәмлеге көнө алдынан ошо һөҙөмтәләрҙе иғлан итергә булдыҡ».
Сарала Рәсәй Милләттәр эше буйынса федераль агентлығының мониторинг идаралығы кәңәшсеһе Софья Бережкова ҡатнаша. Ул ил төбәктәрендә алып барылған ҙур эш хаҡында һөйләне. Этноконфессия мөнәсәбәттәре торошона мониторинг беренсе тапҡыр яңыса үткәрелә.
«Башҡортостан — үҙенсәлекле төбәк. Бөгөн республика биләмәһендә 160 милләт 20 төрҙән ашыу дин тота, 12 дини үҙәк бар, — тип билдәләне Башҡортостан Башлығы ҡарамағындағы дәүләт-конфессия мөнәсәбәттәре буйынса совет рәйесе Вячеслав Пятков. — Беҙҙә дини ойошмалар, конфессиялар араһында аңлашыу теле табылған».
Башҡортостанда ошо йүнәлештә саралар, пилот проекттары ойошторола, йәштәр менән эш алып барыла, тип билдәләне спикер. Республиканың тәжрибәһе башҡа төбәктәр өсөн өлгө булырлыҡ.


text:
Байрам ғына булып килә йөҙөп...Драматик стилдә кейенгән ҡатын-ҡыҙға иғтибар итмәй мөмкин түгел. Улар күҙгә ташланып, башҡаларҙан айырылып тора. Ир-егеттәр – ҡыҙыҡһынып, ҡатын-ҡыҙҙар иһә бер аҙ көнләшеп тә, һоҡланып та баға. Драматик стилгә өҫтөнлөк биргәндәр тәнде һығып йәки...
Хозур баҡсаның бер гөлөҠара ерҙә илаһи ожмах баҡсаһы тыуҙырған һәм миллионлы ҡала эсендә мөғжизәле йәшеллек оазисы сәскә атһын өсөн йөрәк көсөн, йән йылыһын йәлләмәгән мөләйем ханымдың күңел донъяһы ла гөлләмәләй сағыу һәм киң ҡоласлы. Тәбиғәттең һәр һулышын, тын алышын...
Сәләмәтлек – донъя бәрәкәтеГүзәл заттың күңел торошо ла, ғаилә тормошо ла, иң оло һөйөнөс – әсәлек бәхетен кисереүе, тимәк, был донъяла төп тәғәйенләнешен үтәй алыуы ла уның ҡатын-ҡыҙ һаулығына бәйле. Баш ҡалабыҙҙың 22-се клиник дауаханаһы табибы, тәжрибәле гинеколог Гөлназ...
“Башҡортостан ҡыҙы” журналының ноябрь һанына күҙәтеүЮғары уҡыу йорттарында студенттарға белем биргән данлыҡлы педагог, филология фәндәре докторы Зәйтүнә Шәрипованың исеме әҙәбиәт һөйөүселәргә яҡшы таныш. “Тәрән йылға тын аға” тип атаған уның хаҡындағы мәҡәләһен Гөлназ Ҡотоева. Ысынлап та, үҙ...
Фиҙакәрлек өлгөһөРухиәтебеҙҙә шундай ҡатындар бар, уларҙың яҙмышы халыҡ, республика йылъяҙмаһынан айырылғыһыҙ. СССР-ҙың мәғариф отличнигы, Рәсәй Федерацияһының дөйөм белем биреү буйынса почетлы хеҙмәткәре, Башҡортостан халыҡ мәғарифының атҡаҙанған хеҙмәткәре Ғәлиә...
Йән урлаусылар– Һеҙ башҡортса уҡыйһығыҙмы? – Иртәнге автобуста уйҙарыма уйылып китеп барғанда егерме биш йәштәр тирәһендәге бер һылыу руссалап миңә шулай тип өндәште. – Әлбиттә. – Улай булғас, һеҙгә ошо китапсыҡтарҙы бүләк итәм. – Шулай тине лә туҡталышта төшөп...
Анонстар
АнкетаАнкета ебәрергә
Журнал архивы
Һеҙҙең мөнәсәбәт
Сайттың яңы дизайны оҡшаймы?


text:
Башҡортостан Журналистар союзы командаһы Силәбе өлкәһенең ҡышҡы спорт төрҙәре буйынса Киң мәғлүмәт саралары кубогында ҡатнаша Фото: Олег Яровиков
Башҡортостан Журналистар союзы командаһы Силәбе өлкәһенең ҡышҡы спорт төрҙәре буйынса Киң мәғлүмәт саралары кубогында ҡатнаша
Башҡортостан Журналистар союзы командаһы Силәбе өлкәһенең ҡышҡы спорт төрҙәре буйынса Киң мәғлүмәт саралары кубогында ҡатнаша Фото: Олег Яровиков
ӨФӨ, 2018 йыл, 23 ғинуар. /«Башинформ» мәғлүмәт агентлығы, Ләйлә Аралбаева/.
Башҡортостан Журналистар союзы Силәбе өлкәһенең тау саңғыһы, сноуборд һәм ҡышҡы картинг буйынса Киң мәғлүмәт саралары кубогында ҡатнаша. Ярыштар 3 февралдә Яҡтыкүл буйында «Металлург-Магнитогорск» тау саңғыһы үҙәгендә үтә.
Сараны «Юбилей» шифаханаһы» яуаплылығы сикләнгән йәмғиәте, «ММК-Курорт» идара итеүсе компанияһы» яуаплылығы сикләнгән йәмғиәте ойоштора һәм судьялар бригадаһы хеҙмәтләндерә. Киң мәғлүмәт саралары кубогы Силәбе өлкәһе һәм Башҡортостан Республикаһы Журналистар союздары булышлығында уҙғарыла.
Ярыштарҙа биш кешенән торған команда ҡатнаша. Көйәрмәндәр иҫәбе – бер команданан биш кешегә саҡлы. Ярыштарҙа ҡатнашыу, Силәбе трансферы – «Юбилей» шифаханаһы, ярыш көндө инвентарҙы прокатҡа алыу, тау саңғыһы комплексында шыуыу – бушлай.
Ярыштарҙа ҡатнашыусылар ғариза тултырып, уны 2018 йылдың 29 ғинуарынан да ҡалмай Силәбе өлкәһе Журналистар союзы nfo@pressunion.ru адресына ебәрергә тейеш.
Тулыраҡ – Башҡортостан Журналистар союзы сайтында.
http://www.bashinform.ru/news/1106866-komanda-soyuza-zhurnalistov-bashkortostana-primet-uchastie-v-kubke-smi-chelyabinskoy-oblasti-po-zimn/


text:
Хаҡлы ялға ваҡытынан алда сыҡҡың килһә...26-12-2017, 00:03 // Пенсионер // Баҫып сығарырға
Страховка пенсияһын ваҡытынан алда алыу өсөн ауыл ерендә йәки ҡала тибындағы ҡасабаларҙа – кәмендә 25, ҡалала кәмендә 30 йыл эшләргә кәрәк. Пенсияға сыҡҡан мәлдә медицина хеҙмәткәрҙәре, стаждан тыш, 2016 йылда туғыҙ пенсия балына эйә булырға һәм был күрһәткес, йыл һайын артып, 2025 йылға 30 балға етергә тейеш.
Медицина эшмәкәрлеге менән шөғөлләнгәндәрҙең пенсияға ваҡытынан алда сығыу хоҡуғы һаулыҡ һаҡлау учреждениеһына, биләгән вазифаһына бәйле. Әйткәндәй, тейешле вазифалар һәм һаулыҡ һаҡлау учреждениелары исемлеге Рәсәй Хөкүмәтенең 2002 йылдың 29 октябрендәге 781-се ҡарары менән раҫланған.
Тағы ла бер мөһим үҙенсәлек: 1999 йылдың 1 ноябренән башлап хеҙмәт тулы эш көнөндә (тулы ставкала) башҡарылырға тейеш. Стажды иҫәпләү календарь тәртибендә тормошҡа ашырыла. Хөкүмәттең ошо уҡ ҡарары менән раҫланған ҡағиҙәләрҙә стажды иҫәпләүҙә ташлама биргән осраҡтар билдәләнә. Мәҫәлән, ҡалала, ауылда йәки ҡасабала дауалау эшмәкәрлеге менән шөғөлләнгән, йәғни “ҡатнаш эш стажы”на эйә булған кешеләр өсөн бер йыл йыл да өс айға тиң. Хирургия, анестезиология-реанимация, реанимация һәм интенсив терапия, патолого-анатомия, суд-медицина экспертизаһы бюроһы бүлектәре хеҙмәткәрҙәренең бер йыллыҡ эшмәкәрлеге бер йыл да алты ай тип иҫәпләнә. Әгәр операциялар яһаған табип-хирург ауыл дауаханаһындағы хирургия бүлегендә эшләһә һәм пенсия уға “ҡатнаш стаж” тәртибендә тәғәйенләнһә, бер йыллыҡ эш осоро бер йыл да туғыҙ ай булараҡ махсус стажға индерелә.
Рәсәй Пенсия фонды Башҡортостан идаралығының матбуғат хеҙмәтенән хәбәр итеүҙәренсә, әле 19 927 кеше “медицина хеҙмәткәрҙәре” категорияһы буйынса пенсияны ваҡытынан алда ала.


text:
23 май
23 май — григориан стиле буйынса йылдың 143-сө (кәбисә йылында 144-се) көнө. Йыл аҙағына тиклем 222 көн ҡала.
Йөкмәткеһе
- 1 Байрамдар
- 2 Тарихи ваҡиғалар
- 3 Был көндө тыуғандар
- 3.1 Башҡортостан менән бәйле шәхестәр
- 3.2 Дөйөм исемлек
- 4 Был көндө вафат булғандар
- 5 Йыл көндәре
Байрамдар
- Әзербайжан — Экология һәм тәбиғәт ресурстары министрлығы хеҙмәткәрҙәре көнө.
Тарихи ваҡиғалар[үҙгәртергә | вики-тексты үҙгәртергә]
Был көндө тыуғандар[үҙгәртергә | вики-тексты үҙгәртергә]
Башҡортостан менән бәйле шәхестәр[үҙгәртергә | вики-тексты үҙгәртергә]
0 һәм 5 һанына тамамланған йылдарҙа тыуғандар[үҙгәртергә | вики-тексты үҙгәртергә]
- Дәүләтов Бәкер Рәхим улы (23.05.1915—31.03.1982), Бөйөк Ватан һуғышында ҡатнашыусы, Советтар Союзы Геройы (1944).
1 һәм 6 һанына тамамланған йылдарҙа тыуғандар[үҙгәртергә | вики-тексты үҙгәртергә]
2 һәм 7 һанына тамамланған йылдарҙа тыуғандар[үҙгәртергә | вики-тексты үҙгәртергә]
- Ғабдрахманова Рима Әсхәт ҡыҙы (23.05.1957), Өфө ҡалаһының 25-се Белем үҙәге директоры, Башҡортостан Республикаһының атҡаҙанған уҡытыусыһы.
3 һәм 8 һанына тамамланған йылдарҙа тыуғандар[үҙгәртергә | вики-тексты үҙгәртергә]
- Шамил Ҡолбарисов (23.05.1923—30.09.2004), башҡорт композиторы, йырсы (баритон) һәм режиссёр. 1978 йылдан СССР Композиторҙар союзы ағзаһы. Бөйөк Ватан һуғышында ҡатнашыусы. РСФСР-ҙың (1990) һәм Башҡорт АССР-ының (1968) атҡаҙанған сәнғәт эшмәкәре. II дәрәжә Ватан һуғышы (1985) һәм «Почёт Билдәһе» (1957) ордендары кавалеры.
- Таһиров Фәхрәзи Әхмәҙиә улы (23.05.1928), электрик, 1948—1988 йылдарҙа «Башкирэнерго» берләшмәһе электромонтёры, мастеры, 1964—1988 йылдарҙа өлкән мастеры. Социалистик Хеҙмәт Геройы (1971), Башҡорт АССР-ының атҡаҙанған энергетигы (1975). Сығышы менән хәҙерге Башҡортостан Республикаһы Ғафури районы Бәләкәй Үтәш ауылынан.
- Ғабдрахманов Фиҙа Мөхәмәтсафа улы (23.05.1938), Тәтешле районы «Танып» колхозының элекке рәйесе, Башҡортостандың атҡаҙанған ауыл хужалығы хеҙмәткәре, Хеҙмәт Ҡыҙыл Байраҡ һәм Халыҡтар Дуҫлығы ордендары кавалеры.


text:
- Подробности
- Просмотров: 411
БАШҠОРТ КӨМБӘҘЕ, Волга-Урал нефтле, газлы провинцияһының беренсе дәрәжәле ыңғай тектоник структураһы. Л.Н.Розанов тарафынан айырып күрһәтелә (1952). В.Д.Наливкин (1954), Г.П.Ованесов (1962), В.С.Голубев (1967) һ.б. өйрәнә. Палеозой алды һәм палеозой ултырмаларында айырыла. Уҫы-Ҡалтасы бөгөлөнә ҡарата инверсия характерындағы аҫылынған структура булып тора. Башҡортостан төньяғында һәм Пермь крайы көньяҡ-көнсығышында үҫешкән, субмеридиональ йүнәлештә һуҙылған. Төньяҡ-көнбайышта һәм төньяҡ-көнсығышта — Үрге Кама уйпатлығы һәм Бым-Көңгөр уйпатлығы, көньяҡта — Благовещен уйпатлығы, көнбайышта — Бөрө биләне, көнсығышта һәм көньяҡ-көнсығышта Йүрүҙән-Сылва депрессияһы һәм Ҡаратау ҡалҡыуы м‑н сиктәш (ҡара: Тектоника). Формаһы асимметриялы. Оҙонлоғо 185 км, киңлеге 125 км. Девон терриген ултырмалары б‑са көмбәҙ өлөшө (оҙонлоғо яҡынса 200 км, киңлеге 120 км тиклем) Ҡаратау ҡалҡыуынан төньяҡ-көнбайышҡа табан күскән. Төньяҡ битләүенең үҙәк өлөшө девон һәм венд-рифей ултырмаларына үтеп инеүсе күп һанлы ваҡ йыйырсыҡтар һәм төньяҡ-көнбайыш йүнәлешендәге өҙөк боҙоҡлоҡтар м‑н ҡатмарланған; битләүгә ҙур булмаған көмбәҙ һәм ҡалҡыулыҡтар тура килә. Битләүенең төньяҡ-көнбайыш һәм төньяҡ-көнсығыш өлөштәре һөҙәк. Көньяҡ битләүендә Биштин, Бөрө-Туҡтар, Пильцев, Яңы Фёдоровка локаль ҡалҡыулыҡтар м‑н ҡатмарланған структур баҫҡыстарына бәйле субкиңлектәге ярыҡтар үҫешкән; субмеридиональ йүнәлештәге боҙоҡлоҡтарҙа Казанка, Сураш, Өфө-Каменка бөгөлдәре урынлашҡан. Битләүҙең көньяҡ-көнбайыш өлөшө тар һәм текә. Көнбайыш битләүе Ҡоҙаш мульдаһын ситләтеп үтә. Көнсығыш битләүе субмеридиональ йүнәлештәге күсеп менгән һәм аҫҡа убылып төшкән структуралар м‑н ҡатмарлана. Аҫҡы пермь ултырмалары б‑са көмбәҙ өлөшө төньяҡ-көнсығышҡа күскән һәм Өфө яйлаһы рәүешендә айырыла. Структурала бейеклеге 55—65 м, оҙонлоғо 35—50 км, киңлеге яҡынса 25 км булған субкиңлек (Көнбайыш Башҡорт, Көньяҡ Башҡорт, Нуриман, Уръябаш-Сөрауыл) һәм субмеридиональ валдар урынлашҡан. Көнсығыш өлөшө көңгөр ярусы ултырмаларының һәм әртә ярусының байтаҡ өлөшө булмауы м‑н айырыла. Палеозой алды осоронда Б.к. Пермь-Башҡорт көмбәҙе составына инә, девон һәм карбонда Осинцев-Башҡорт көмбәҙенең битләүе була, пермдә — бөгөнгө структурала. Б.к. 24 нефть ятҡылығы, ш. иҫ. Борай нефть ятҡылығы, Ҡушкүл нефть ятҡылығы асылған.
Әҙәб.: Ованесов Г.П. Формирование залежей нефти и газа в Башкирии, их классификация и методы поисков. М., 1962; Хачатрян Р.О. Тектоническое развитие и нефтегазоносность Волжско-Камской антеклизы. М., 1979.
Р.Х.Мәсәғүтов
Тәрж. Э.М.Юлбарисов


text:
Фото:
Паралимпиада-2012 геройҙары Өфөгә ҡайтты
Фото:
12 сентябргә ҡарай төндә XIV Паралимпия уйындары ҡатнашыусылары һәм призерҙары Өфөгә ҡайтты. Уларҙы «Өфө» халыҡ-ара аэропортында ҡаршы алдылар.
Делегацияны Башҡортостан Республикаһының йәштәр сәйәсәте һәм спорт министры Андрей Иванюта, министрлыҡ һәм ҡала хакимиәте хеҙмәткәрҙәре, БР Юғары спорт оҫталығы әҙерләү үҙәге, Бөтә Рәсәй инвалидтар йәмғиәтенең Башҡортостан төбәк ойошмаһы вәкилдәре, спортсыларҙың дуҫтары һәм туғандары, журналистар – йәмғеһе йөҙгә яҡын кеше ҡаршыланы. Сәскәләр, алҡыштар, ҡотлауҙар – быларҙың барыһы ла ысын байрам атмосфераһын тыуҙырҙы.
Иҫегеҙгә төшөрәбеҙ, Рәсәй йыйылма командаһы дөйөм команда иҫәбендә икенсе урын яуланы. Спортсыларыбыҙ 36 алтын, 38 көмөш һәм 28 бронза миҙалға эйә булды. Башҡортостандың һигеҙ спортсыһы Лондонда үткән Паралимпия уйындарында 17 миҙал (12 «алтын» һәм 5 «көмөш») яуланы.
Әлбиттә, XIV Паралимпия уйындарында биш тапҡыр еңеүсе Оксана Савченко иғтибар үҙәгендә булды. Ул һәм башҡа спортсылар ярыштарҙан алған тәьҫораттары менән бүлеште. Лондонда үткән ҙур сара хаҡында 13 тапҡыр Паралимпия уйындары чемпионы, Дәүләт Думаһы депутаты Рима Баталова ла һөйләне. Шулай уҡ геройҙарҙың тренерҙары Игорь Тверяков (йөҙөү) һәм Петр Буйлов (еңел атлетика) спортсыларға журналистарҙың һорауҙарына яуап бирергә ярҙам итте.


text:
Газета "Йәшлек" » Новости » Сәйәсәт » Страница 14
“Милләт атаһы”, тәмәке һәм уның “ағаһы” араҡы хаҡында
Новости / Сәйәсәт // 1-06-2012, 15:04
Ошо көндәрҙә хоккей буйынса Рәсәй йыйылма командаһының еңеүе шатлығынан “айнып“ та етмәнек, йәнә “ауырырға” сәбәп килеп сыҡты – бөтә ил менән “Евровидение” халыҡ-ара конкурсының финалынаса иҫән-һау барып еткән ут күршеләребеҙ – Удмуртияның “Буран әбейҙәре” сығышы өсөн яндыҡ. Шөкөр, улар беҙҙе ҡыуандырҙы – икенсе урынды яуланылар. Һикерәңдәп йөрөгән ҡайһы бер йырсыларҙың танауына сиртте удмурт инәйҙәре. Мартта уҙған милли һайлап алыу турында "Евровидение"ла еңгән берҙән-бер Рәсәй башҡарыусыһы Дима Билан, башҡа “йондоҙҙар” – Юлия Волкова, Аида, Тимоти кеүектәрҙе аша атлап үттеләр бит....
Хөкүмәт яңы ниәттәр ҡора, ғалимдар девиз эҙләй
Новости / Сәйәсәт // 25-05-2012, 09:55
Алдан хәбәр итеүебеҙсә, Президент Путин илдең яңы хөкүмәте составын раҫланы. Дөйөм алғанда, структураһы әллә ни үҙгәрмәне – беренсе вице-премьер вазифаһының берәүһе ҡыҫҡартылған. Элек Виктор Зубков “йөкмәгән” урынды хәҙер кәрәк тип тапмағандар. Игорь Сечин да киткән. Барлығы ике Премьер-министр урынбаҫары, ун министр алмашынған. Мәгәр яңы хөкүмәттә бөтөнләй тиерлек таныш булмаған исемдәр байтаҡ.
Беҙҙең яңы “Кабмин”...
Беҙҙең яңы “Кабмин”...
Алда беҙҙе бәхет көтәме, әллә революциямы?
Новости / Сәйәсәт // 18-05-2012, 11:19
Рәсәйҙең халыҡ фекерен өйрәнеүсе үҙәге илдәге бәхет кимәлен иҫәпләп сығарған. Халыҡтан һорашыуҙар һөҙөмтәһе ыңғай уйҙар тыуҙыра – һуңғы ярты йылда бәхетле ватандаштарыбыҙ һаны артҡан. Күрһәткестәргә ентекләберәк туҡталғанда шул мәғлүм була: былтыр сентябрҙә генә үҙен бәхетле тип тойоусылар 66 процентты тәшкил итһә, апрелдә бындайҙар 82 процентҡа еткән. Был рекорд! Көрсөктән алда, 2008 йылдың мартында әлеге күрһәткес 77 процент булған. Бәхет өсөн күп кәрәкмәй, тигән әйтем бар беҙҙә. Үрҙә телгә алған үҙәк белгестәре Рәсәй кешеһе өсөн бәхеттең нимәнән ғибәрәт булыуын да һорашҡан. Яуаптарҙың күбеһе шулайыраҡ яңғыраған – һаулыҡ, эштән ҡәнәғәтлек алыу һәм сексуаль тормоштоң да яйлы барыуы. Үәт!...
Һәләкәттең ҙуры-бәләкәйе булмай – барыһы ла оло бәлә
Новости / Сәйәсәт // 4-05-2012, 10:11
Бөтә Рәсәй йәмәғәт фекерен өйрәнеү үҙәге илдең 46 төбәгендә 1600 кеше ҡатнашлығында атом электростанциялары төҙөүгә бәйле һорау алыу уҙғарған. Һөҙөмтәләр күрһәтеүенсә, ватандаштарҙың күбеһен улар йәшәгән тирәлә АЭС булыуы хәүефләндерә.
Былтыр ошондай уҡ һорашыуҙарҙы Японияла «Фукусима» станцияһында булған һәләкәттән һуң үткәргәндә, АЭС-тар һанын арттырырға кәрәклеген халыҡтың 17 проценты ғына хуплаған. Быйыл иһә әлеге позиция 27 процентҡа еткән. Үрҙә телгә алған 1600 кешенең 38 проценты станциялар һанын әлеге кимәлдә ҡалдырыу яҡлы....
Былтыр ошондай уҡ һорашыуҙарҙы Японияла «Фукусима» станцияһында булған һәләкәттән һуң үткәргәндә, АЭС-тар һанын арттырырға кәрәклеген халыҡтың 17 проценты ғына хуплаған. Быйыл иһә әлеге позиция 27 процентҡа еткән. Үрҙә телгә алған 1600 кешенең 38 проценты станциялар һанын әлеге кимәлдә ҡалдырыу яҡлы....
Рәсәй өсөн мөһим йыл –
Новости / Сәйәсәт // 27-04-2012, 10:12
Мәскәүҙән Алыҫ Көнсығышҡаса үҫә башлайбыҙ
Илебеҙгә яңы етәксенең законлы рәүештә килеүенә һанаулы ғына көндәр ҡалды. Килә, тип, әллә ни алыҫтан килмәй инде ул – бер ултырғыстан икенсеһенә шылып ҡына ултырасаҡ, тигәндәй. Был көндәрҙә ялҡауланмаған һәр кем Рәсәйҙең киләсәге ниндәй буласағын юрап маташа. Имеш, беҙҙе алда ғәләмәт ҙур үҙгәрештәр, яңынан-яңы реформалар көтә....
Илебеҙгә яңы етәксенең законлы рәүештә килеүенә һанаулы ғына көндәр ҡалды. Килә, тип, әллә ни алыҫтан килмәй инде ул – бер ултырғыстан икенсеһенә шылып ҡына ултырасаҡ, тигәндәй. Был көндәрҙә ялҡауланмаған һәр кем Рәсәйҙең киләсәге ниндәй буласағын юрап маташа. Имеш, беҙҙе алда ғәләмәт ҙур үҙгәрештәр, яңынан-яңы реформалар көтә....
«Рәсәйҙе көрсөккә ҡаршы торорға әҙерләгәнең өсөн рәхмәт, Кудрин әфәнде»
Новости / Сәйәсәт // 20-04-2012, 15:13
РФ хөкүмәте Премьер-министры Владимир Путин, Рәсәйҙең көрсөк шарттарына әҙер булыуы илдең элекке финанс министры Алексей Кудриндың ҡаҙанышы, тип белдергән.
Шишәмбелә Финанс министрлығы коллегияһының киңәйтелгән ултырышында әйтелгән был һүҙ. Донъя көрсөгө «килеп еткәндә» беҙҙең ярайһы ғына запасыбыҙ булған, Резерв һәм Милли именлек фонды төҙөлгән....
Шишәмбелә Финанс министрлығы коллегияһының киңәйтелгән ултырышында әйтелгән был һүҙ. Донъя көрсөгө «килеп еткәндә» беҙҙең ярайһы ғына запасыбыҙ булған, Резерв һәм Милли именлек фонды төҙөлгән....
Рәсәйҙе көрсөк ташлап киттеме ул, юҡмы?
Новости / Сәйәсәт // 13-04-2012, 10:03
Волгоград өлкәһе губернаторы хакимиәтенең бер төркөм түрәһе яңыраҡ Италияға барып ҡайтҡан. Һы, эшлеклеләр йөрөп тора инде ул, тиерһегеҙ. Шулай ҙа ул, тик был юлы әҙме-күпме шау-шыу ҡупты. Тәүҙә өлкә хөкүмәтенең матбуғат хеҙмәте хәбәр итеүенсә, депутаттар һәм өлкә башлығы Италияға аграр тармаҡтағы мәсьәләләрҙе яйға һалырға, Тоскана менән Волгоград араһында бәйләнеш булдырырға тип барған....
Аҫылташҡа бай илдең халҡы ла баймы һуң?
Новости / Сәйәсәт // 6-04-2012, 09:57
йәки Алтын һәм көнөнә 650 грамм һөт, ярты йомортҡа…
Юҡ-юҡта күңеллерәк ваҡиғалар булып ҡуя ул. Санкт-Петербургта табылған хазина өсөн ҡыуанып ултырамсы. Белгестәр әйтеүенсә, был − бик һирәк осрай торған ҡиммәтле табыш. Бер быуатҡа яҡын йәшерен бүлмәлә ятҡан хазинаны кенәз Нарышкиндарҙың йортонда тапҡандар.
...
Юҡ-юҡта күңеллерәк ваҡиғалар булып ҡуя ул. Санкт-Петербургта табылған хазина өсөн ҡыуанып ултырамсы. Белгестәр әйтеүенсә, был − бик һирәк осрай торған ҡиммәтле табыш. Бер быуатҡа яҡын йәшерен бүлмәлә ятҡан хазинаны кенәз Нарышкиндарҙың йортонда тапҡандар.
...
Һиңә «биш» мәрәй... һәм рәхим ит Рәсәйгә
Новости / Сәйәсәт // 23-03-2012, 14:09
Ватандаштар илде ташлап китә, тип ныҡ көйәбеҙ. «Аҡыллы баштар» ситкә тарала шул, ысынлап та. Ни хәл итәһең – һәр кем үҙенең ауыртмаған яғын ҡарай. Ә бына беҙҙең тарафтарға килеүселәр ҙә, мигранттарҙы әйтәм, арта бара, арта бара. Федераль миграция хеҙмәте улар менән эшләүҙең әле теге, әле был схемаһын уйлап табып тора. Ҡайһылары ғәмәлдә ҡала, ҡайһылары «ҡара көнгәсә» тип онотолоп тора. Баяғы хеҙмәт башлығы Константин Ромодановский ошо көндәрҙә генә өп-өр яңы тәҡдимдәр индергән. Рәсәйҙә ваҡытлыса йәшәргә теләүселәр быға рөхсәт алыу өсөн балл системаһы буйынса «баһаланасаҡ». Мигранттарҙы, шулай итеп, «файҙалы», «хәүефһеҙ», «мотлаҡ кәрәк» тигән принциптар менән категорияларға бүләсәктәр...
Сүриә менән Иранды бер ҡаҙанда ҡайнатмаҡсылар
Новости / Сәйәсәт // 16-03-2012, 10:14
Бөгөн кешелек алдына йыш ҡына шундай һорау ҡуялар – Өсөнсө донъя һуғышын кем башлар? Һәр нефтле илдән тиерлек йөй эҙләүҙе ғәҙәт итеп алған Америкалыр, моғайын, тигән фекерҙәр ишетелә. Һәр хәлдә, Израиль, Иран, Сүриә, хатта Ҡытайҙың ҡыҫылышын юрай байтаҡ кеше. Нисек кенә булмаһын, беҙгә һуғыш кәрәкмәй, ул – донъя йөҙөндә барыһын да (илдәрҙе әйтәм) теҙ сүктерергә маташҡан амбициялы Ҡушма Штаттарға кәрәк, буғай. Хатта айырым сценарий ҙа яҙылған, имеш....


text:
Газета "Йәшлек" » Гәзиткә яҙылыу » Башватҡыстар яратыусылар иғтибарына!
Башватҡыстар яратыусылар иғтибарына!
“Йәшлек”кә бер йылға яҙыл да конкурста ҡатнаш! Бәлки тоҡомло ҡуй һиңә эләгер!
Дөрөҫ яуап биргән һәр кем конкурс еңеүсеһе була аласаҡ!
“Йәшлек” гәзите республика баҫмалары араһында үҙенең кроссворд һәм сканворд сисергә яратыусылары менән айырыла. Баҫма был өлкәлә йыш ҡына конкурстар үткәреп тора. Унда даими ҡатнашҡан уҡыусыларыбыҙ бөтә Башҡортостанға таныш. Улар араһында формаль булмаған чемпиондар ҙа бар, тиһәң дә хата булмаҫ. Гәзиттә баҫылған башватҡыстарыбыҙға яҡынса 50 – 60 кеше даими яуап ебәрә.
Кроссворд сисеүҙең кеше һаулығына ыңғай тәьҫирен яҡшы аңлап, беҙ Яңы 2017 йылда яңы конкурс иғлан итергә йыйынабыҙ. Уның төп маҡсаты – гәзитебеҙҙе алдырыусы һәр кешене кроссворд сисеү эшенә йәлеп итеү. Шунлыҡтан конкурста еңеү өсөн кәмендә бер тапҡыр булһа ла дөрөҫ яуап ебәреү шарт. Һәр башватҡысҡа дөрөҫ яуап биргән кеше Башҡортостан юлдаш телевидениеһының “Сәләм” программаһында тура эфирҙа үткәреләсәк йәрәбәлә ҡатнаша алыу хоҡуғына лайыҡ була. Ни тиклем күберәк дөрөҫ яуап ебәргән уҡыусының конкурста еңеү мөмкинлеге лә артасаҡ. Бер генә шарт: конкурста тик “Йәшлек” гәзитенә яҙылғандар ғына ҡатнаша ала.
Конкурста еңеүсегә бағыусыбыҙ – Әлшәй районының Ҡармыш ауылы фермеры Мөнир Шәймөхәмәтов – затлы приз вәғәҙә итә: үҙе үрсеткән тексель тоҡомло тәкә.
Дөрөҫ яуап биргән һәр кем конкурс еңеүсеһе була аласаҡ!
“Йәшлек” гәзите республика баҫмалары араһында үҙенең кроссворд һәм сканворд сисергә яратыусылары менән айырыла. Баҫма был өлкәлә йыш ҡына конкурстар үткәреп тора. Унда даими ҡатнашҡан уҡыусыларыбыҙ бөтә Башҡортостанға таныш. Улар араһында формаль булмаған чемпиондар ҙа бар, тиһәң дә хата булмаҫ. Гәзиттә баҫылған башватҡыстарыбыҙға яҡынса 50 – 60 кеше даими яуап ебәрә.
Кроссворд сисеүҙең кеше һаулығына ыңғай тәьҫирен яҡшы аңлап, беҙ Яңы 2017 йылда яңы конкурс иғлан итергә йыйынабыҙ. Уның төп маҡсаты – гәзитебеҙҙе алдырыусы һәр кешене кроссворд сисеү эшенә йәлеп итеү. Шунлыҡтан конкурста еңеү өсөн кәмендә бер тапҡыр булһа ла дөрөҫ яуап ебәреү шарт. Һәр башватҡысҡа дөрөҫ яуап биргән кеше Башҡортостан юлдаш телевидениеһының “Сәләм” программаһында тура эфирҙа үткәреләсәк йәрәбәлә ҡатнаша алыу хоҡуғына лайыҡ була. Ни тиклем күберәк дөрөҫ яуап ебәргән уҡыусының конкурста еңеү мөмкинлеге лә артасаҡ. Бер генә шарт: конкурста тик “Йәшлек” гәзитенә яҙылғандар ғына ҡатнаша ала.
Конкурста еңеүсегә бағыусыбыҙ – Әлшәй районының Ҡармыш ауылы фермеры Мөнир Шәймөхәмәтов – затлы приз вәғәҙә итә: үҙе үрсеткән тексель тоҡомло тәкә.
Информация
Комментировать статьи на сайте возможно только в течении 4 дней со дня публикации.


text:
Төбәктә халыҡтың килеме 9,9 процентҡа кәмегән Фото: Андрей Старостин
Төбәктә халыҡтың килеме 9,9 процентҡа кәмегән
Төбәктә халыҡтың килеме 9,9 процентҡа кәмегән Фото: Андрей Старостин
ӨФӨ, 2016 йыл, 28 ғинуар. /«Башинформ» мәғлүмәт агентлығы, Ксения Калинина/.
Башстат мәғлүмәттәре буйынса, уҙған йылдың ғинуар-ноябрь айҙарында республикала уртаса айлыҡ хеҙмәт хаҡы 25 311,6 һум тәшкил иткән. Ошо осорҙа реаль эш хаҡы 2014 йылдың ғинуар-ноябрь айҙарына ҡарата — 90,1, Рәсәй буйынса 90,8 процент булған.
Статистиктар билдәләүенсә, аҡсалата килем халыҡтың төп йәшәү күрһәткестәренең береһе булып тора. Былтыр Башҡортостанда, бөтә илдәге кеүек үк, халыҡтың реаль килеменең кәмеүе теркәлгән.
2015 йылда республикала дөйөм эшһеҙлек кимәле илдәгегә ҡарағанда юғарыраҡ булған. Статистика органдарының Халыҡ-ара хеҙмәт ойошмаһы методикаһы буйынса үткәргән тикшереү материалдары ошо хаҡта һөйләй.